qundao/data-zh-poetry huggingface dataset:
阳春曲十首
作者：陆深
朝代：明

轻云微雨净风沙，门掩春寒飐碧纱。缥缈凤箫催羯鼓，前村实有预开花。春风欲动碧波平，妙手行春遍海城。九十光阴尽韶丽，两轮日月最分明。街衢巷陌人如蚁，箫鼓弦歌昼似年。着意挽回和气早，地偏东海得春先。走阁行楼锦绣空，簇花条柳水云东。万家古县笙歌里，十里游人笑语中。山歌水调唱丰年，渔鼓荷衣舞列仙。红抹额骑飧料马，锦䄡䄖簇采莲船。阳和元属种桃人，礼乐从头取次新。满路清平歌调起，今年春胜百年春。五风十雨卜时年，万户千门列绮筵。不捲朱帘楼阁里，堆盘生菜酒如泉。繁丝咽管九霄声，面具腰装百态生。请看一年春富贵，尽？歌舞答升平。綵幡花胜参差动，竹马泥牛次第排。要看芒神新结束，短裙高履踏翻街。市井门摊尽点名，当行本色总教呈。架上大书沽酒价，檐头先试卖花声。
阳春曲十首·其一
作者：陆深
朝代：明

轻云微雨净风沙，门掩春寒飐碧纱。缥缈凤箫催羯鼓，前村实有预开花。
阳春曲十首·其七
作者：陆深
朝代：明

五风十雨卜时年，万户千门列绮筵。不捲朱帘楼阁里，堆盘生菜酒如泉。
阳春曲十首·其三
作者：陆深
朝代：明

街衢巷陌人如蚁，箫鼓弦歌昼似年。着意挽回和气早，地偏东海得春先。
阳春曲十首·其九
作者：陆深
朝代：明

綵幡花胜参差动，竹马泥牛次第排。要看芒神新结束，短裙高履踏翻街。
阳春曲十首·其二
作者：陆深
朝代：明

春风欲动碧波平，妙手行春遍海城。九十光阴尽韶丽，两轮日月最分明。
阳春曲十首·其五
作者：陆深
朝代：明

山歌水调唱丰年，渔鼓荷衣舞列仙。红抹额骑飧料马，锦䄡䄖簇采莲船。
阳春曲十首·其八
作者：陆深
朝代：明

繁丝咽管九霄声，面具腰装百态生。请看一年春富贵，尽？歌舞答升平。
阳春曲十首·其八
作者：陆深
朝代：明
体裁：乐府曲辞

繁丝咽管九霄声，面具腰装百态生。请看一年春富贵，尽�歌舞答升平。
阳春曲十首·其六
作者：陆深
朝代：明

阳和元属种桃人，礼乐从头取次新。满路清平歌调起，今年春胜百年春。
阳春曲十首·其十
作者：陆深
朝代：明

市井门摊尽点名，当行本色总教呈。架上大书沽酒价，檐头先试卖花声。
阳春曲十首·其四
作者：陆深
朝代：明

走阁行楼锦绣空，簇花条柳水云东。万家古县笙歌里，十里游人笑语中。
阳武道中
作者：陆深
朝代：明

冬日如春暖，河冰断复流。尘中藏去马，天际出危楼。周道真如砥，行人那可留。风霜双短鬓，失计为身谋。
陈东祠堂
作者：陆深
朝代：明

邮签初下云阳驿，国士有怀陈少阳。人世自应馀感慨，东风元不管兴亡。谁无一死宁须晚，事到千年更有光。当日上书多辍报，至今遗恨说汪黄。
陈仲鲁玉舜诸作予读之悲其志焉再叠一首慰之
作者：陆深
朝代：明

凌波仙子下云车，想见铢衣湿露华。万种閒情偏隔水，一天佳气半成霞。绪风寒勒花间蝶，落日晴衔江上沙。办得素心终不改，有人抵死保无瑕。
陈光禄惟顺迎暾书舍四首 其一 龙泉
作者：陆深
朝代：明

瀑布下匡庐，倚天垂玉柱。潇潇六月寒，坐对白龙舞。幽人送目馀，新添夜来雨。
陈光禄惟顺迎暾书舍四首 其三 渔歌
作者：陆深
朝代：明

爱听江湖调，沧浪第一声。桃花新水浪，摇动楚王城。得鱼沽酒处，风雨更多情。
陈光禄惟顺迎暾书舍四首 其二 寺钟
作者：陆深
朝代：明

蒲牢吼萧寺，明星出东方。动息各有会，随风远飘飏。唤起巫山梦，缥缈赋高堂。
陈光禄惟顺迎暾书舍四首 其四 樵语
作者：陆深
朝代：明

风暖鸟声喧，隔坞闻人语。盘云拾堕樵，晨昏自来去。深山多虎狼，同心邀伴侣。
陈光禄惟顺迎暾书舍四首·龙泉
作者：陆深
朝代：明

瀑布下匡庐，倚天垂玉柱。潇潇六月寒，坐对白龙舞。幽人送目馀，新添夜来雨。蒲牢吼萧寺，明星出东方。动息各有会，随风远飘飏。唤起巫山梦，缥缈赋高堂。爱听江湖调，沧浪第一声。桃花新水浪，摇动楚王城。得鱼沽酒处，风雨更多情。风暖鸟声喧，隔坞闻人语。盘云拾堕樵，晨昏自来去。深山多虎狼，同心邀伴侣。
除夜僦居对雪
作者：陆深
朝代：明

谁遣天花白满筵，破除残腊入新年。江山万里春犹浅，烟火千家夜未眠。马援归来空有累，扬雄老去始知玄。浮生踪迹元无定，泥上飞鸿亦偶然。
除日平潭道中
作者：陆深
朝代：明

阳和蔼蔼度郊墟，凤历拈来岁又除。万事可齐终有尽，一生能几苦求馀。茅茨人静鸡声早，关塞天高雁影疏。欲寄封书东海上，药阑花坞近何如。
隋宫词二首
作者：陆深
朝代：明

螺黛朝朝吏散来，妆残犹展镜奁开。门前报道宫车过，不似轻尘拂面回。金锁黄昏知几重，梦回疏影月帘栊。笙歌别殿承恩宠，半露春衫蜥蜴红。
隋宫词二首·其一
作者：陆深
朝代：明

螺黛朝朝吏散来，妆残犹展镜奁开。门前报道宫车过，不似轻尘拂面回。
隋宫词二首·其二
作者：陆深
朝代：明

金锁黄昏知几重，梦回疏影月帘栊。笙歌别殿承恩宠，半露春衫蜥蜴红。
难言
作者：陆深
朝代：明

清流注灯望照耀，鉊刀裁玉成圭璋。捧土欲塞黄河决，只手障尽日月光。未若不相知，对面隔绝万里长。
雨中发玉山
作者：陆深
朝代：明

岁晚烟云酿薄寒，好山正向雨中看。断桥流水横渔艇，要路丰泥没马鞍。初向玉山迎敕使，远从闽岭望长安。北来南去年光里，却恐卢生梦未阑。
雨中同严介溪张碧溪怀宋西溪地官联句
作者：陆深
朝代：明

今雨怀人一水遥，小堂深竹坐萧萧。江间去棹怜仍驻，台里缄书枉见招。剪烛无由联夜榻，裁诗还忆共春瓢。公馀漫有皇华咏，为寄相思趁落潮。
雨中宴庄氏东园留题山亭
作者：陆深
朝代：明

洞中山石俯波光，窗外林花荐野芳。况有管弦相映发，尽教风雨佐清狂。虚疑四老烟霞地，正是三江云水乡。我欲卜邻酬望想，自应团社寄篇章。
雨中楼居
作者：陆深
朝代：明

惜春心绪雨连宵，作阵飏空势转骄。晚向梅花愁烂熳，早从桑土念飘摇。行人泥滑三汊路，渔子潮平独树桥。别有好怀高阁里，捲帘香雾倚云霄。
雨中汎舟闻座客琵琶
作者：陆深
朝代：明

兰舟急雨横银塘，水芳沙鸟滋暮凉。烟云弥望接蜃气，楼阁失地含龙光。于时披襟坐盘薄，爱听潇淅鸣舷艎。座中有客偏好事，独把琵琶临醉乡。一拢一撚有古意，欲弹未弹先断肠。四弦嘈嘈乍入手，似与风雨随低昂。曾传青衫泣司马，岂是紫塞啼王嫱。孤臣忠愤重离别，壮士感激多慨慷。鹍弦铁拨世希有，此曲杳眇尤难当。谁裁无价紫桫椤，乃有双盘金凤凰。我生两耳才具足，妙解那得如中郎。老怀政尔苦冰炭，试遣陶写凭消详。须臾返棹更东下，云物一空江水长。
雨中行史泾
作者：陆深
朝代：明

江路西南永，端阳亦不晴。草堂松粉润，花坞藓痕平。桥古行人迹，田低过水声。兹游自奇绝，云树望中生。
雨后
作者：陆深
朝代：明

雨送微凉月向圆，江楼独倚早秋天。梧桐自解知时令，牛女何心识岁年。近水夜云常结绮，含风海气半为烟。倦来欲展南窗卧，宋玉悲哀是偶然。
雨后于都司分种红蕉
作者：陆深
朝代：明

今日不知来日事，百年枉作万年图。青青一种芭蕉树，春雨敷荣秋雨枯。忆昨岁晚雪飞白，都阃门墙映红碧。依稀记得建阳过，南北东西总为客。建阳县令薛给事，开尊北堂邀我至。对花云是美人蕉，不怕风霜逞娇媚。前月京师附书还，为传给事死谏官。见花怜花为花恼，万丈雪山毛骨寒。都司刘郎举武举，每以危言动天子。螭头豹尾不肯留，独鞚花虬行万里。万里边庭绝羽书，手种芭蕉三百株。一宵蹄齧苦不戒，粉碎玉人伤绿珠。共汝朝来有归兴，细雨沈沈满三径。携锄斸取旧根荄，且种窗前欹枕听。
雨后分种秋葵
作者：陆深
朝代：明

早葵花已繁，晚葵始萌滋。迎阳与应肃，物性各有宜。吾欲备四气，代谢任所之。往者固已尔，来者当自知。人生会有适，迟速何足疑。但愿风日妍，临秋挹高姿。眷此尺寸间，寻丈以为期。殷勤付畦叟，爱养贵及时。
雨后对花和答沈叔明
作者：陆深
朝代：明

三径归来春水生，送春初觉病魂轻。名花旧种浑无恙，携酒频过倍有情。十尺阑干围紫艳，一番风雨妒红英。殷勤寄语怜芳客，尚保丹心向日倾。
雨夜
作者：陆深
朝代：明

入夜檐花细，回风雪片轻。岁寒如此候，愁绝最关情。灯火虚斋永，园林旷野平。重门须及早，波激大江横。
雨夜无寐泛然成篇
作者：陆深
朝代：明

海隅苦卑暑，溽润恐违生。思凌千仞冈，一眺白玉京。玉京多仙侣，招邀有深情。餐啖皆淳和，被服何轻盈。俯视尘中世，朝夕竞浮荣。
雨窗春兴
作者：陆深
朝代：明

泉石烟霞共此身，总于春雨长精神。窗前更有芭蕉树，一夜输心似向人。溪山叠叠雪初寒，江水悠悠一钓竿。着得羊裘竟何益，蓑衣和月下前滩。
雨窗春兴·其一
作者：陆深
朝代：明

泉石烟霞共此身，总于春雨长精神。窗前更有芭蕉树，一夜输心似向人。
雨窗春兴·其二
作者：陆深
朝代：明

溪山叠叠雪初寒，江水悠悠一钓竿。着得羊裘竟何益，蓑衣和月下前滩。
雨窗春兴四首
作者：陆深
朝代：明

芳草王孙湿未归，江南凭望转霏微。疏疏密密俱成阵，留住杨花不肯飞。听风听雨隔窗纱，爱弄潺湲试早茶。更喜园丁报新事，鱼苗随水上平沙。东风吹雨带龙腥，散作春声绕画屏。人倚碧窗初避湿，芸香翻尽太玄经。水心亭馆午风多，别有长条许客过。无数落花红作阵，一篙新雨绿生波。
雨窗春兴四首·其一
作者：陆深
朝代：明

芳草王孙湿未归，江南凭望转霏微。疏疏密密俱成阵，留住杨花不肯飞。
雨窗春兴四首·其三
作者：陆深
朝代：明

东风吹雨带龙腥，散作春声绕画屏。人倚碧窗初避湿，芸香翻尽太玄经。
雨窗春兴四首·其二
作者：陆深
朝代：明

听风听雨隔窗纱，爱弄潺湲试早茶。更喜园丁报新事，鱼苗随水上平沙。
雨窗春兴四首·其四
作者：陆深
朝代：明

水心亭馆午风多，别有长条许客过。无数落花红作阵，一篙新雨绿生波。
雨雪曲
作者：陆深
朝代：明

雨雪天山夜，征夫阅壮丁。将军犹转战，属国尽来庭。试比临关月，还同陨石星。借问寄衣使，何时过五陵。
雪中王嵩野过公馆小酌次韵
作者：陆深
朝代：明

西台梁苑客，南国楚郊山。共爱六花舞，如登万玉间。平原千骑出，远浦一蓑还。萍水萍乡路，相看得破颜。
雪后
作者：陆深
朝代：明

风雪初开野，江潮已到门。水深三亩竹，春蚤一墀萱。无事偏宜懒，初心苦畏喧。不应吴市里，自有辟疆园。
雪后入禁中供事
作者：陆深
朝代：明

瑶翻层雪护黄金，天上清寒分外深。山绕帝京开玉障，气凝宫柳长琼林。凤凰池畔风先合，鳷鹊楼头月有阴。云物不须书异瑞，秪占三白慰民心。
雪后次西峰韵二首
作者：陆深
朝代：明

长安旭日照西峰，照见峰头千尺松。龙甲虬枝风鬣动，苍颜翠色露华浓。独上高楼望雪峰，有人卧雪伴长松。不知门外停车盖，铁被觚棱睡正浓。
雪后次西峰韵二首·其一
作者：陆深
朝代：明

长安旭日照西峰，照见峰头千尺松。龙甲虬枝风鬣动，苍颜翠色露华浓。
雪后次西峰韵二首·其二
作者：陆深
朝代：明

独上高楼望雪峰，有人卧雪伴长松。不知门外停车盖，铁被觚棱睡正浓。
雪后游广恩寺赠同游张仪部
作者：陆深
朝代：明

落日未落西城西，孤亭曲径绕冰堤。丹青合殿烟初暝，紫翠千峰雪后低。万里旌旗闻战伐，一年风物送攀跻。同来苦爱张平子，袖有琅玕锦绣题。
雪后登平潭驿楼
作者：陆深
朝代：明

面面峰峦一水通，危楼正倚夕阳东。自将短发明残雪，閒看孤云送断鸿。北斗地高天更远，巴人心苦调逾工。南冠岁晚催归客，合让元龙卧此中。
雪夜听沈仁甫谈乡事
作者：陆深
朝代：明

乡事连床话未休，春寒寂寂送春愁。素衣怜子客千里，书烛摇人风满楼。燕地雪花偏入暮，故园杨柳几经秋。多情若问吴淞水，犹绕侬家日夜流。
雪村晚酤图
作者：陆深
朝代：明

崆峒万木冻不僵，琼瑶一片埋夕阳。云安道上少行客，百花潭西封草堂。桥回溪转疑无路，前村依稀后村暮。时见青帘猎猎招，如闻白雁翩翩度。天涯摇落空岁华，翠微自有高人家。林端红叶饱茶灶，梁上青蚨挑画叉。一斗鹅黄正堪买，拍浮好怀同北海。不来租吏浑无哗，夙约溪翁如有待。川源窅窱古人风，幸际车书万国同。床头何用纪岁历，门外但送邮诗筒。凭谁致此好气象，必有明君与贤相。托斋先生素心人，悬此一幅高堂上。画家画意不画形，当朝戴进最有声。未歌三白呈祥瑞，先兆六符开太平。
雪霁与朱子文陈起静访李百朋舟次先寄
作者：陆深
朝代：明

雪消沙岸暗潮通，南浦仙舟二妙同。柳褪冻痕黄欲绽，雁拖夕照晚犹风。几年乡梦三更后，十里波光一棹中。复有月明同下榻，山阴却笑兴偏穷。
霜后拾槐梢制为剔牙杖有作
作者：陆深
朝代：明

金篦与象签，净齿或伤廉。青青槐树枝，一一霜下尖。偶闻长者谈，物眇用可兼。搜剔向老豁，其功颇胜盐。两坚苦难入，薄肉忌太铦。眷此木气馀，柔中末逾纤。复有苦口利，用之代针砭。余官自槐市，日夕映斋檐。西风动中宵，乾雨鸣疏帘。呼童事收拾，把束若虬髯。试以苜蓿馀，风致殊清严。作诗示君子，取才慎弃捐。
露坐
作者：陆深
朝代：明

露坐消江夜，开帘纳水风。十年常作客，百计若为工。星斗三天上，乡园大海东。南飞乌鹊侣，未必羡冥鸿。
青杏儿·寒夜斋居
作者：陆深
朝代：明

炉烬更拈香。小窗里、百结柔肠。天涯踏遍尘千里，仲宣楼远，正平刺没，薄行襄王。默默护新妆。堪怜处、花老酿蜂忙。万事转头供一笑，萧萧纸帐，圆圆灯晕，短短藤床。
青羊宫饯顾颐斋即事
作者：陆深
朝代：明

青羊翠柏白云阿，又是春风一度过。宿雾欲收初露冕，馀寒犹在薄侵罗。行边巷陌流尘远，物外楼台胜事多。无数乡山心水隔，酒阑重与听骊歌。
青龙南寺与时望辈步过北寺观三亭桥冒雨乘肩舆还
作者：陆深
朝代：明

漠漠溪田半草莱，曾闻此地起楼台。黄金歌舞有时尽，赤县轩墀何日开。高阁俯阑惊鹳鹊，古碑看字剔莓苔。软舆十里乘春雨，花柳情多喜客来。
题两江号
作者：陆深
朝代：明

长江西来双白龙，接天波浪春溶溶。群鸥弄影舞欲下，独鹤转翅鸣相从。雨后莺花看不尽，烟中舟楫望犹重。主人不是鸱夷子，一曲沧浪十二峰。
题严介溪所藏何竹鹤画
作者：陆深
朝代：明

江南五月黄梅雨，湿云不断生远水。风流太守竹鹤翁，家住江南水云里。兴来挥洒出画图，高峰掩映云模糊。江回路转草堂静，雨崩沙塌溪桥孤。钤山堂中群玉府，此幅远淡尤足数。宪使先生最爱才，玉堂学士真博古。到处护持如有神，携来长安手泽新。高人韵士千年迹，孝子慈孙百代珍。
题倪云林画寿斋诗转寿唐龙江
作者：陆深
朝代：明

倪郎逸笔寿斋诗，转寿龙江海鹤姿。如此山林岁寒节，便？千文鬓成丝。
题倪云林画寿斋诗转寿唐龙江
作者：陆深
朝代：明
体裁：七言绝句

倪郎逸笔寿斋诗，转寿龙江海鹤姿。如此山林岁寒节，便�千文鬓成丝。
题冯会东雪竹卷
作者：陆深
朝代：明

强项折腰还一时，要看雪里两三枝。春风桃李花无数，白白红红吹又吹。
题函谷草堂为许廷纶
作者：陆深
朝代：明

表里河山故国西，昔人曾费一丸泥。逃秦客去鸡犹唱，拟杜诗成手自题。天际浮云横紫逻，夜窗燃火照青藜。卧龙未许终藏雨，指点南阳是隔溪。
题南庄号
作者：陆深
朝代：明

背倚青山面水田，草堂修竹向阳天。夜深南斗当窗见，雨后薰风掠燕翩。牧笛农歌俱负郭，西成东作总丰年。主人爱打蒲团坐，一卷庄生秋水篇。
题双屿
作者：陆深
朝代：明

水面波心相对开，海门西望妙高台。不须更问蓬瀛路，独棹扁舟自往来。
题小景二首
作者：陆深
朝代：明

箬叶舟能大，桃花水正新。了知鱼有乐，袖手捲丝纶。自爱看秋水，鸥閒我更閒。蓼花洲渚里，随意弄潺湲。
题小景二首·其一
作者：陆深
朝代：明

箬叶舟能大，桃花水正新。了知鱼有乐，袖手捲丝纶。
题小景二首·其二
作者：陆深
朝代：明

自爱看秋水，鸥閒我更閒。蓼花洲渚里，随意弄潺湲。
题屈处诚雪竹
作者：陆深
朝代：明

萧萧云物满堂寒，屈老风神向笔端。带雪琅玕三百个，蒋家径里见袁安。
题悦茶卷
作者：陆深
朝代：明

水竹交居事事宜，更将春思斗枪旗。分符调得中泠到，未放松阴鹤梦迟。
题扇
作者：陆深
朝代：明

秋满江亭生紫烟，纶竿稳泛木兰船。多情只爱芙蓉水，便得鲈鱼不卖钱。
题文徵明画
作者：陆深
朝代：明

笔下尘埃一点无，开图知是贺家湖。秋风九月菰蒲岸，横着溪舟看浴凫。阿明此艺称独步，前身妙绝元姓顾。安得置之水晶宫，卧看云烟落毫素。
题曲江春杏图
作者：陆深
朝代：明

北地春偏早，长安二月中。杏花凡几树，金水玉河东。绿罗衣袂寒犹重，九陌香多漾软红。何用内园催羯鼓，一枝惊破喝声雄。
题李蒲汀学士所藏赵千里射熊图
作者：陆深
朝代：明

王孙藻思锦绣纹，点染青山萦白云。避雁霜高锦树出，射熊风劲角弓闻。似是西原猎场下，公子翩翩齐骋马。捷如流电气十倍，满弯明月神潇洒。沙平草浅石径长，左驰右突不可当。直前一发遂得隽，岂但百步能穿杨。古来妙传誇绝艺，此幅摩挲今几世。周诗蔼蔼歌梦祥，汉馆离离是何处。蒲汀学士人中龙，勘画披图最有工。致身本在霄汉上，雅兴时落山林中。武功文事亦素具，细认丹青有奇趣。尚父曾闻载后车，宣尼尚且供先簿。试看更兆掌中珠，雄风骏骨头角殊。他年隔座屏风里，唤取良工拓此图。
题来青轩次韵
作者：陆深
朝代：明

禅定无来往，尘缘有送迎。每于冠盖入，先动塔铃鸣。天近多仙气，山深少世情。极知公为国，未问水云程。
题松泉号
作者：陆深
朝代：明

藤杖芒鞋白叠巾，松泉随处是知音。半空素练悬秋色，十里青山荡午阴。坐爱团圞当偃盖，卧听呜咽替弹琴。道人缘业休相问，声色中间未了心。
题江海看云卷三首
作者：陆深
朝代：明

南有一片云，因风堕东海。弥天作霖雨，望之若可采。海上会看云，飘飘迥不群。扶桑红日近，锦绣总成纹。我爱看云客，江行复渡江。东风一夜雨，梦绕紫荆窗。
题江海看云卷三首·其一
作者：陆深
朝代：明

南有一片云，因风堕东海。弥天作霖雨，望之若可采。
题江海看云卷三首·其三
作者：陆深
朝代：明

我爱看云客，江行复渡江。东风一夜雨，梦绕紫荆窗。
题江海看云卷三首·其二
作者：陆深
朝代：明

海上会看云，飘飘迥不群。扶桑红日近，锦绣总成纹。
题渔乐图
作者：陆深
朝代：明

平沙坦路有风涛，便欲移家傍此曹。鼓棹鸣榔自成趣，卖鱼沽酒不辞劳。拖蓝槛水春云腻，破白船窗夜月高。收网一灯山下泊，绿蓑衣底读离骚。
题画
作者：陆深
朝代：明

关河冻初合，云物岁已晚。纡辔鸡鸣树，怅望羊肠阪。徘徊不能度，风高马毛短。
题画
作者：陆深
朝代：明

春风花柳溪桥路，剩有韶华管送迎。隔岸青山千尺起，闻歌多少别离情。此图点染还清润，似是钱塘戴文进。张公好画如有神，高筑金台同买骏。内庭多暇日正长，湘帘半捲当华堂。时时拂拭见古意，欲效丹青比梦良。
题画寄陶良伯
作者：陆深
朝代：明

东谷先生谷水东，黑头归去五云中。门前五柳今如许，不负陶家有祖风。
题画萱
作者：陆深
朝代：明

树背殷勤祝岁华，短锄将雨护春沙。朝来省识丹青意，留取堂中日日花。
题画赠唐云东
作者：陆深
朝代：明

扁舟只隔五湖东，红树青山万里通。回首白云閒似我，却疑人在水晶宫。
题画鹰
作者：陆深
朝代：明

素练秋高草树枯，来从东海势应孤。即看一击还千里，更爱凌风不受呼。
题石淙二首
作者：陆深
朝代：明

入云袅袅石泉流，回首青山忆旧游。天柱雪消银瀑下，海门日照紫烟浮。即看鸟背三台路，疑有军声万里秋。此地到江龙窟近，化为霖雨满神州。滇水湘山故有情，石淙又纪胜游名。坐来风雨闻韶濩，挽作天河洗甲兵。晓出五云随日捧，寒流千折到江清。暗通气脉金山寺，更表东南铁瓮城。
题石淙二首·其一
作者：陆深
朝代：明

入云袅袅石泉流，回首青山忆旧游。天柱雪消银瀑下，海门日照紫烟浮。即看鸟背三台路，疑有军声万里秋。此地到江龙窟近，化为霖雨满神州。
题石淙二首·其二
作者：陆深
朝代：明

滇水湘山故有情，石淙又纪胜游名。坐来风雨闻韶濩，挽作天河洗甲兵。晓出五云随日捧，寒流千折到江清。暗通气脉金山寺，更表东南铁瓮城。
题竹送张钟美待御按云南
作者：陆深
朝代：明

临岐欲有赠，赠此比琅玕。南国多炎暑，因君见岁寒。风雷山岳动，潇洒画图看。白雪真难压，青云亦可干。
题竹隐卷
作者：陆深
朝代：明

抛却閒缘谢畏途，短床方簟竹閒铺。睡馀满地西风后，乱扫枯枝下酒垆。
题茁兰
作者：陆深
朝代：明

滋兰茂九畹，灵雨茁其芽。和氏抱荆璞，以身明不瑕。芳泽贵自保，物色宁有涯。但使臭味同，岁晚何足嗟。猗猗关西彦，风流如谢家。光辉媚幽岩，旖旎剔芬华。温恭君子持，令德戒纷姱。岂乏桃李姿，贞白世所嘉。
题蒲泉
作者：陆深
朝代：明

移得通灵上品苗，云根新水暗通潮。晓来绝胜金茎露，多少明珠湿未消。
题西域图
作者：陆深
朝代：明

自从博望通西域，唐代诸豪最盛强。今日玉门关外路，不须请组系名王。
题西青小隐
作者：陆深
朝代：明

幽人肥遁处，一片夕阳深。入望连秋水，横空带晚林。琴书元寂寂，门巷自阴阴。云路苍茫里，鸿飞不可寻。
题郑侠流民图
作者：陆深
朝代：明

近时画手数吴伟，泰和郭诩差可拟。良工位置着意深，何但烟云生笔底。此图浅淡颇有工，描写人物间关里。骨肉牵联老稚兼，衣裳褴缕面目紫。云是郑侠流民图，彷佛啼号声满耳。风回草树生昼阴，翠壁华堂容有此。云间才子曹濮阳，胸藏丘壑心如水。朅来射策光明宫，便欲饱煖同遐迩。俸赀积月数不盈，擘画太半收书史。时骑瘦马向长安，买得残缣大小李。会心论格不论钱，袖来向我陈终始。关同荆浩久己无，马远夏圭呼不起。郭生自是清狂人，东抹西涂聊复尔。太平有象鸡狗肥，世路无情乡井徙。君不见治乱兴亡各一时，凭仗调和与燮理。民瘼宁知千百端，君门空瞻一万里。摩挲此图，展转不已。荆文相公，熙丰天子。
题陆封君怡梅卷
作者：陆深
朝代：明

我家放鹤坡头树，种近西湖处士居。独板桥边山十里，杖藜来探雪晴初。
题陈光禄惟顺迎暾书舍二首 其一 鹭岭
作者：陆深
朝代：明

白鹭斜行下，青山百里长。登高一以眺，风物近潇湘。谢安如可起，飞去逐鸾凰。
题陈光禄惟顺迎暾书舍二首 其二 寺烟
作者：陆深
朝代：明

有寺隔东邻，人烟日中满。感此盈虚间，沉吟坐来晚。旷古达者心，寻山不辞远。
题陈光禄惟顺迎暾书舍二首·鹭岭
作者：陆深
朝代：明

白鹭斜行下，青山百里长。登高一以眺，风物近潇湘。谢安如可起，飞去逐鸾凰。有寺隔东邻，人烟日中满。感此盈虚间，沉吟坐来晚。旷古达者心，寻山不辞远。
题陶云湖墨花水仙
作者：陆深
朝代：明

淡妆高韵北风寒，傍水犹宜月下看。神女误遗金约指，良工新制水晶盘。绿罗带引风初定，碧玉珰含露未乾。细检画图知苦意，春光不爱染云峦。
题马麟画兰
作者：陆深
朝代：明

秋风九畹正离离，画里相看一两枝。欲寄所思无柰远，閒拈湘管对题诗。
题黄斗塘诗画
作者：陆深
朝代：明

飞鸿雪迹为谁留，笔底青松走翠虬。忆得县衙公事散，听风听雨水西头。
风入松·再和桂洲
作者：陆深
朝代：明
体裁：词

绿窗午枕睡初酣。梦喜脱朝簪。觉来犹是长安客，垂杨里、空系归骖。恋主心依晓阙，思亲泪湿春衫。玉河流水碧于蓝。花外燕呢喃。新词谱就凭谁和，重封罢、亲手题缄。欲待天边鸣雁，秋风寄与江南。
风入松·再填前腔送桂洲
作者：陆深
朝代：明

离筵高兴付馀酣。暂得解朝簪。路出齐封三宿昼，未须鞭、快著征骖。两岸山横画障，一川水腻罗衫。终朝不采满筐蓝。话别语喃喃。一把相思无处著，欲凭雁、足寄双椷。自是烟霄有待，怕飞不到江南。
风入松·和桂洲内阁赏芍药用虞文靖公韵
作者：陆深
朝代：明

绝胜国色带朝酣。偏称胆瓶簪。清严开向丝纶阁，容谁驻、墙外游骖。笑靥露匀胭粉，衣裳霞想罗衫。黄金屋角绣云蓝。乳燕学呢喃。试把一杯黄票酒，倚阑封、罢紫泥椷。一段太平气象，分明冀北燕南。
风入松·山居冬晓和胡赜庵祭酒韵
作者：陆深
朝代：明

溪山如画客初归。年近古来稀。疏篱曲径霜天晓，江梅早、已放南枝。近日过从绝少，连朝卧起偏迟。风从竹里弄涟漪。宿鸟恰惊飞。人生得意须行乐，思往事、几堕危机。花外小车隐隐，林间高阁依依。
风木图为长沙施可大题
作者：陆深
朝代：明

母生儿，儿啼饥。母乳儿，儿未知。儿今有知母何之。悲号形影觅不得，却写风木凭嵚巇。画图意有尽，孝子心无涯。时复一转辗，聊以慰所思。山头风微日抱珥，栖乌无声待哺子。落叶深深井径埋，萱花魂销招不起。高台鸾去秋复春，寒食新烟蝶飞纸。孝子引领情内伤，辛勤只望扬姓氏。乡书甲榜次第来，提携此图悲不止。生绡半是血泪痕，不是丹青点山水。
风琴
作者：陆深
朝代：明

陶令无弦趣，未忘矫俗心。退之听颖师，哀怨一何深。伊余两瑶琴，因风调至音。乍如落松涛，复同骊龙吟。掩抑竟何有，断续难自禁。悦耳贵一适，传指劳千金。乃知宇宙间，喧寂寄所任。火化本无迹，至理不可寻。以余疏慵姿，置之风水林。
风雨夜拥炉防警楫儿从傍屡作啼思
作者：陆深
朝代：明

野居宁免惧，所恨乏兼赀。鸡犬偶不宁，儿女成悲啼。青毡有旧物，绿林多健儿。昨闻东西陌，颇受狐鼠欺。明灯守长夜，风雨正凄其。岂云网可漏，无乃岁阻饥。春阳正骀荡，民物方皞熙。愿言寄当路，莫惮催科迟。
食菱
作者：陆深
朝代：明

一曲菱歌江上秋，画船归近望江楼。北来物色浑如玉，南望乡关第几州。风味疑从仙掌堕，水芳曾傍锦云浮。岁寒独枉佳人惠，消得相如一片愁。
食酥叠前韵
作者：陆深
朝代：明

琼花凝露拂高秋，玳瑁筵前十二楼。软滑不须论北塞，温柔元自出南州。夜寒锦帐笙歌细，春煖金尊琥珀浮。惭愧清寒玉堂客，得闻风味破新愁。
饯别联句三首
作者：陆深
朝代：明

稽山白璧产来双，亲向瀛洲沂玉淙。家近兰亭秋正好，梦回薇省醉初降。佛灯深照离筵菊，诗句频催永夜釭。江雁有书还寄石，寂寥慰我客边窗。楼船南下乞灵风，白露横江水接空。梦绕红云双阙迥，心随碧汉一槎通。离觞照蜡情偏切，授简催诗句未工。佳会良宵须记取，不妨写入画图中。离筵高启远公堂，漏尽何辞更举觞。光彩可怜双白璧，文章绝妙几青箱。飘飘仙躅丹霄下，渺渺乡心碧海傍。明日星轺当晓发，淡云应护雁天霜。
饯别联句三首·其一
作者：陆深
朝代：明

稽山白璧产来双，亲向瀛洲沂玉淙。家近兰亭秋正好，梦回薇省醉初降。佛灯深照离筵菊，诗句频催永夜釭。江雁有书还寄石，寂寥慰我客边窗。
饯别联句三首·其三
作者：陆深
朝代：明

离筵高启远公堂，漏尽何辞更举觞。光彩可怜双白璧，文章绝妙几青箱。飘飘仙躅丹霄下，渺渺乡心碧海傍。明日星轺当晓发，淡云应护雁天霜。
饯别联句三首·其二
作者：陆深
朝代：明

楼船南下乞灵风，白露横江水接空。梦绕红云双阙迥，心随碧汉一槎通。离觞照蜡情偏切，授简催诗句未工。佳会良宵须记取，不妨写入画图中。
饯顾东江宗伯于礼塔汇留题
作者：陆深
朝代：明

千年地胜湖山绕，十月江寒树叶稀。人向别时身是客，舟从行处岸如飞。旧家池馆谁还念，落日风帆我自归。天北天南俱逆旅，莫将去住与心违。
馆中
作者：陆深
朝代：明

天上文章白玉堂，日华浮动郁金香。词头封罢浑无事，独步花砖绕画廊。
馆中书事
作者：陆深
朝代：明

疏慵旧业大江东，十载雕虫愧未工。岂有才名惊行辈，徒劳中贵达宸聪。少年贾谊吾安敢，今日相如事偶同。自笑子虚无赋草，亲将迂策献重瞳。
马嵬
作者：陆深
朝代：明

秦关山势拂云来，才过骊山又马嵬。今日岂知当日事，涧花含笑为谁开。
驾入
作者：陆深
朝代：明

龙旂日射九关开，凤辇风高万乘来。皇国山川自迥互，碧空云物尚徘徊。依微花柳迎春仗，次第王侯献寿杯。汉畤唐封俱鄙陋，虞书周典共昭回。
骏马行
作者：陆深
朝代：明

殷子有奇骨，昂藏若骏马。康庄在远道，伏枥甘土苴。长安一朝别我去，再三挽留不能住。潞河新有下滩船，到家正及朱炎暮。君家本在齐鲁墟，枫林瑟瑟临前除。小楼画槛荫林樾，中有先世千卷书。北堂慈母发垂领，倚门望儿悲短景。小弟今年十四五，弄笔时时学驰骋。上奉母颜下课弟，日有馀功拟丛桂。病骨偏宜秋气凉，药囊閒却参苓剂。登高回睇望泰山，恍见仙人时往还。翩翩白鹤不可借，流光日夜凋朱颜。朱颜一往那再复，惟有功名留汗竹。志士偏增日暮悲，佳人易感穷途哭。忆昔虚堂坐论文，辞锋往往倾先秦。谈时屈指数汉魏，叹息六代何无人。殷子奇气鲜有匹，人间八宝光耀日。吴郡徐卿吾畏友，每每到君赏高逸。君不见九方皋，胡能按谱索马毛。愿子加餐善自爱，天闲十二终当豢尔曹。
骢马一首寄同年沈御史子公
作者：陆深
朝代：明

长安骢马铁连钱，新赐黄金铸作鞭。千里共看皮骨好，五花应入画图圆。昭王筑罢燕台下，桓典骑来御苑边。已见过都频历块，最怜神骏斗春妍。
鲁桥热
作者：陆深
朝代：明

赤日行空正当午，老夫畏热如畏虎。计程归路三千七，值我行年六十五。昨过任城旧酒楼，山川信美非吾土。仲宣太白俱仙才，安得并载黄龙浦。此日池塘杨柳风，此时庭院芭蕉雨。牙缃架插馀万卷，衮钺心传破千古。满座时看羽扇摇，半酣起拂吴钩舞。已约清风成故人，更须霖雨歌明主。回瞻殿阁忆微凉，却向园庐依茂树。
鳌峰草堂歌十首
作者：陆深
朝代：明

闽山南去是鳌峰，鳌峰草堂多卧龙。春随花路八千里，天锁烟霞十万重。谷口子真归计成，少陵老人歌北征。五月南风吹海雨，碧山无数荔枝明。御堤杨柳春日迟，折尽长条更短枝。天上初抛祠部禄，山中谁送草堂赀。平生最爱方思道，方外更交孙太初。作吏隐居非我意，南巡新上万言书。早年慕道世情疏，乞得青山背郭居。不为登楼赋王粲，文园真有病相如。北来京国住三年，南去青山得似前。试问孤猿与孤鹤，为谁消瘦为谁怜。新裁道服绿罗寒，别有乌霞制作冠。后夜相思长琐月，酒徒诗伴满长安。山公启事孰当前，宣室求才谁少年。一路桃花春水涨，皂旗唯送得归船。群策先皇一网收，虎头高选重龙头。相知赖有倪宽在，与汝一时成去留。莫倚高歌莫著书，秋风病骨夜窗虚。海门近傍鳌峰起，锦字封题侯鲤鱼。
鳌峰草堂歌十首·其一
作者：陆深
朝代：明

闽山南去是鳌峰，鳌峰草堂多卧龙。春随花路八千里，天锁烟霞十万重。
鳌峰草堂歌十首·其七
作者：陆深
朝代：明

新裁道服绿罗寒，别有乌霞制作冠。后夜相思长琐月，酒徒诗伴满长安。
鳌峰草堂歌十首·其三
作者：陆深
朝代：明

御堤杨柳春日迟，折尽长条更短枝。天上初抛祠部禄，山中谁送草堂赀。
鳌峰草堂歌十首·其九
作者：陆深
朝代：明

群策先皇一网收，虎头高选重龙头。相知赖有倪宽在，与汝一时成去留。
鳌峰草堂歌十首·其二
作者：陆深
朝代：明

谷口子真归计成，少陵老人歌北征。五月南风吹海雨，碧山无数荔枝明。
鳌峰草堂歌十首·其五
作者：陆深
朝代：明

早年慕道世情疏，乞得青山背郭居。不为登楼赋王粲，文园真有病相如。
鳌峰草堂歌十首·其八
作者：陆深
朝代：明

山公启事孰当前，宣室求才谁少年。一路桃花春水涨，皂旗唯送得归船。
鳌峰草堂歌十首·其六
作者：陆深
朝代：明

北来京国住三年，南去青山得似前。试问孤猿与孤鹤，为谁消瘦为谁怜。
鳌峰草堂歌十首·其十
作者：陆深
朝代：明

莫倚高歌莫著书，秋风病骨夜窗虚。海门近傍鳌峰起，锦字封题侯鲤鱼。
鳌峰草堂歌十首·其四
作者：陆深
朝代：明

平生最爱方思道，方外更交孙太初。作吏隐居非我意，南巡新上万言书。
鹅湖晓发
作者：陆深
朝代：明

稻田迤逦水潺湲，不待黄粱已度关。去路每看青嶂合，穿林时揽白云还。秋风午日炎凉里，牧笛樵歌楚粤间。惆怅平生最奇绝，未应向晚过千山。
鹦鹉洲
作者：陆深
朝代：明

鹦鹉洲边水，东南日夜流。空传鹦鹉赋，千载使人愁。荣枯生死遭逢耳，不在多言在知己。汝衡既漫刺，安用雠阿祖。老瞒志在倾汉室，一时辅佐皆名士。公尔繇卿，尔歆富贵。寿考俱绝伦，岂但作人语。区区耀毛羽，君不见庖中雁，不能鸣亦能死。
黄河南岸见梨花二首
作者：陆深
朝代：明

烟消露湿斗轻盈，梨花枝枝如有情。分付东风莫吹尽，道旁留照夜深行。粉痕香晕雨初乾，惆怅芳心怯晓寒。忆向小楼吹铁笛，湘帘十二捲朱阑。
黄河南岸见梨花二首·其一
作者：陆深
朝代：明

烟消露湿斗轻盈，梨花枝枝如有情。分付东风莫吹尽，道旁留照夜深行。
黄河南岸见梨花二首·其二
作者：陆深
朝代：明

粉痕香晕雨初乾，惆怅芳心怯晓寒。忆向小楼吹铁笛，湘帘十二捲朱阑。
黄纯玉之再游龙华也予不及再陪怅然次韵
作者：陆深
朝代：明

浦口桥西寺，水深尘事稀。重来黄叔度，尚忆陆探微。霜后惊红树，天南望紫微。还将五色手，归补衮龙衣。
黄葵
作者：陆深
朝代：明

碧纱高捲不胜情，晓梦初回半宿酲。独有丹心待高日，小阑干外雨新晴。
龙凤洲
作者：陆深
朝代：明

章江南来龙凤洲，如凤飞舞如龙游。钟毓士女皆名流，中有朱胡成好仇。胡家女嫁朱家妇，复向朱家作贤母。妇贞母慈两无负，冰玉飞声荼茹口。旌门亦是圣朝恩，孤远何由达至尊。钱可通神勿复言，留田教子还教孙。嗟予亦是观风使，藜阁木天闻史事。诗成或有蛟龙泪，风雨江头寒食至。
龙凤洲·其一
作者：陆深
朝代：明

章江南来龙凤洲，如凤飞舞如龙游。钟毓士女皆名流，中有朱胡成好仇。
龙凤洲·其三
作者：陆深
朝代：明

旌门亦是圣朝恩，孤远何由达至尊。钱可通神勿复言，留田教子还教孙。
龙凤洲·其二
作者：陆深
朝代：明

胡家女嫁朱家妇，复向朱家作贤母。妇贞母慈两无负，冰玉飞声荼茹口。
龙凤洲·其四
作者：陆深
朝代：明

嗟予亦是观风使，藜阁木天闻史事。诗成或有蛟龙泪，风雨江头寒食至。
龙江歌
作者：陆深
朝代：明

龙江东来万里道，遥接瀛洲与蓬岛。三江有水剪不断，五湖无波净于扫。龙江先生江上生，德器文章俱老成。胸吞云梦已八九，量比汪陂无浊清。登科弱冠人如贾，辞源倒挽银河泻。砥柱中流力有馀，扶摇九万风斯下。掖垣谏草避人焚，宪节西持往校文。多少鱼龙随变化，一天星斗浸寒云。云间自爱归来早，莼菜鲈鱼旧盟好。閒看秋影澄道心，坐见红尘扬碧草。碧草红尘阅岁年，宣尼当日正知天。终同渭水非熊兆，会起浮空万斛船。
龙窝驿
作者：陆深
朝代：明

远道悲游子，春光满驿亭。幽花背岩发，芳草上洲青。帆影连银海，山形列翠屏。何如张博望，光动女牛星。
龙窟二首
作者：陆深
朝代：明

江南泽国水风秋，彭蠡西来是上游。百尺楼船箫鼓发，和云冲过百花洲。白鸟斜飞水拍天，隔湖树色见风船。烟波只许渔郎惯，一任蓑衣枕月眠。
龙窟二首·其一
作者：陆深
朝代：明

江南泽国水风秋，彭蠡西来是上游。百尺楼船箫鼓发，和云冲过百花洲。
龙窟二首·其二
作者：陆深
朝代：明

白鸟斜飞水拍天，隔湖树色见风船。烟波只许渔郎惯，一任蓑衣枕月眠。
龟峰晚兴
作者：陆深
朝代：明

度壑穿岩兴未遒，更从灯火数奇游。风高八月寒先到，地僻千年事转幽。碧涧每逢春涨合，丹崖疑共暮云稠。平临北斗长安近，身在天南重倚楼。
龟湖
作者：陆深
朝代：明

湖绕青山候客归，暖风堪着芰荷衣。水中鸥鸟今无数，知傍閒人不肯飞。
答黄石斋先生
作者：陆清原
朝代：明
体裁：七言律诗

问俗停车到海湄，羽书那敢论安危。孤城吹笛思当日，中夜闻鸡岂异时。北望烽烟萦梦远，东瞻林墅出山迟。苍生极目堪流涕，何日纶巾一视师。
黄鹤楼
作者：陆渊之
朝代：明
体裁：七言绝句

落日江流带女墙，飞楼百尺俯苍茫。筵前却怪当年事，鹦鹉何缘滞楚乡？
三竺即事
作者：陆澄原
朝代：明
体裁：古风

东家女儿发垂肩，朝朝纤手弄青钱。西家女儿发覆额，阿母妆边乞芗泽。门前车马任纷纷，绛蜡栴檀手似君。愿向佛筵分断焰，将身化作两峰云。云去云来看不见，镜里灯前窥半面。指点胭脂岂误人，红颜能使黄金贱。
东湖社集诗分得山字
作者：陆澄原
朝代：明
体裁：五言律诗

凉影在轻葛，湖风十里閒。衣香浮带草，眉雾隐屏山。松柏西泠路，茱萸南国湾。泥欢怜急雨，归梦亦潺湲。
卢德水年丈奉命视漕刺舟访予秦邮道上赋赠
作者：陆澄原
朝代：明
体裁：五言律诗

君车容我笠，相与赋崔嵬。壮业看龙战，悲歌付鸩媒。一生几緉屐，万事此深杯。挥手飞鸿畔，苍淮云正堆。
寄王脩微二首·其一
作者：陆澄原
朝代：明
体裁：七言绝句

女儿溪浅亦生纹，巾子峰低也出云。水定山空何处所，合欢花底拜茅君。
寄王脩微二首·其二
作者：陆澄原
朝代：明
体裁：七言绝句

南参一棹指庐山，瓢影归来云未閒。寂寂枯禅吟处出，飞泉几缕荡烟鬟。
徐仲和与余先后两至湖上不值偶过曾波臣为余写照出所画仲和小像倚瓮独酌须眉皆动为之绝倒因赋短歌
作者：陆澄原
朝代：明
体裁：古风

徐生五十如童容，海滨之东称醉龙。著书万卷不得意，乃以饮酒藏其锋。中秋迟我湖上月，我正飞帆度三越。今来湖上枫叶酣，不见徐生见毛发。武夷曾君写生手，但貌佳士不貌丑。徐生盘薄侧理中，豪气犹能吸八斗。笑余凡骨讵堪传，曾君为发神光鲜。更添一个鸬鹚杓，便入徐生酒瓮边。
春游支硎即事
作者：陆澄原
朝代：明
体裁：七言律诗

条风新谱窦家机，姹绿嫣红底事肥。得水月痕宜晚镜，隔帘花气在春衣。鸾樯百桨双双度，雁柱三弦一一飞。欲解相逢微笑意，西方彼美正皈依。
湖堤赠吴姬梁昭及其侍儿再香
作者：陆澄原
朝代：明
体裁：五言律诗

香水乍相邀，重逢第五桥。慧从班史授，艳想秘辛描。浅杏花间勒，轻棠月下箫。侍儿偏会意，双劝脸红娇。
溪外
作者：陆澄原
朝代：明
体裁：七言绝句

短桥隐隐隔清溪，溪外人家又向西。行尽西溪人不见，一林脩竹画眉啼。
砀山
作者：陆澄原
朝代：明
体裁：七言绝句

河流汩汩语精灵，吹壁烟痕破窅冥。夜半无人悲帝子，隔原残火自烧青。
艳诗
作者：陆澄原
朝代：明
体裁：五言律诗

试问乘烟侣，盈盈十五馀。桃花春醉晚，蕙草雪消初。亸汗绡红薄，回眸黛绿疏。閒愁曾不惯，生小石城居。
范长倩年伯纳姬索赠二首·其一
作者：陆澄原
朝代：明
体裁：七言绝句

君家三妇艳如何，偷画新眉障薄罗。一线月痕齐拂起，争将少许胜多多。
范长倩年伯纳姬索赠二首·其二
作者：陆澄原
朝代：明
体裁：七言绝句

妆靥如花小队鲜，新声一半是初传。若教不谱求凰曲，辜负郎家五十弦。
赠再香
作者：陆澄原
朝代：明
体裁：七言绝句

樱桃花下倘前身，衣线青痕刺眼新。何事返魂搜异术，当筵验取再香人。
赵退之虹岛
作者：陆澄原
朝代：明
体裁：五言律诗

散帙得秋水，一椽清可师。素心天放处，华渚雨来时。指匣通灵汉，邀梁覆玉池。文园新渴甚，只许美人知。
酬吴天石年丈
作者：陆澄原
朝代：明
体裁：七言律诗

久拚吾道付沧洲，眼底莺花得纵求。不分蛾眉群女诼，请看猿臂几人侯。模糊血剑空摩厉，浩荡鸥波好拍浮。三十六峰云海碧，褰裳何以荅神游。
金华洞天歌赠米友石先生
作者：陆澄原
朝代：明
体裁：古风

海内洞天三十六，盘薄灵胚横地轴。星分婺野金争华，钟脉坡陀亘天目。蜿蜒峰头三百里，芙蓉一片空中起。翠荫俄从松顶飞，滩声每到泉根止。泉影松光锁洞门，氤氲元气无朝昏。青斿绀节真人仗，瑶草琪花玉女魂。孝标堂里云无数，初平石畔烟常护。彷佛桃源见去舟，须臾樵径迷归路。归路千山杳蔼中，咄嗟双驭凌天风。仙台神理岂终閟，毛发或与精灵通。洞天仙吏南宫后，袖底嵯岈今在否。山灵咫尺妒烟霞，排空应见龙蛇走。
题徐元叹落木庵
作者：陆琏
朝代：明
体裁：五言律诗

栖岩有精舍，窈窕挂藤萝。天与幽人占，山偏落木多。连峰当户立，一涧绕门过。近有离骚作，非因学楚歌。
梅花
作者：陆琦
朝代：明
体裁：七言绝句

雪压寒香冻未消，江城岁晚转萧条。冷云漠漠知何处，梦到西湖第六桥。
述怀
作者：陆琦
朝代：明
体裁：七言律诗

坐惜年华似水流，湖山行乐且悠悠。一川烟雨孤村晚，千里关河断雁秋。金凤幸遗天上敕，黑貂犹剩箧中裘。清樽漫醉新丰市，当道何人问马周。
题云林访友图次陈汉昭韵
作者：陆琦
朝代：明
体裁：五言律诗

为爱幽栖好，乘閒一访君。涧喧泉漱石，林暝树藏云。路自山腰转，源从谷口分。坐深归路晚，天末有斜曛。
初夏泛湖
作者：陆琳
朝代：明
体裁：七言律诗

麦秀高原雨脚收，旋拿艇子放中流。几因病起愁闻鴂，忽忆春深可饭牛。粉竹顶齐苍藓合，刺桐花老绿阴稠。兴来咫尺斜阳路，指点前溪散白鸥。
游云门
作者：陆瑜
朝代：明
体裁：七言律诗

云门杳杳白云间，石磴重重不可攀。河影倒流回北斗，朝光初动见南山。一匡起霸遗封在，四载分州此地还。乘兴远来登绝顶，望中三岛隔尘寰。
贺监祠
作者：陆瑜
朝代：明
体裁：七言律诗

春水微茫春草新，庙亭花发鸟声频。黄冠一曲瞻遗像，明月三洲仰昔人。故宅巳怜为传舍，敝庐犹喜托芳邻。年来幸遂归湖愿，为向先生一荐蘋。
宝应道中
作者：陆相
朝代：明
体裁：五言律诗

百里平湖水，轻帆次第过。鱼虾攒晓市，鸥鹭浴寒波。雾塔笼鬟髻，秋花艳绮罗。十年淮海梦，愁绝竟如何。
梅山
作者：陆相
朝代：明
体裁：诗

一峰寒影堕江天，花落层崖泣杜鹃。
却笑子真原未隐，尚留名姓在山川。
登黄鹤楼步韵
作者：陆礼
朝代：明
体裁：古风

孤舟夜向江头泊，月明何处寻黄鹤。万里云霄一奋飞，六翮翩然入寥廓。江水粼粼石凿凿，鹤去人来影联络。凤山先生济世才，也曾放鹤登仙阁。棨戟光摇黄鹄峰，文章色映骊龙宫。三湘月浸冰壶莹，五岭云开节制通。封豕长蛇逞余毒，虎头豸角生雄风。出车于牧亲吊伐，垂髫戴白迎儿翁。弊书前后罗群彦，整顿乾坤思过半。桓桓元老时鹰扬，烈烈貔貅若飞翰。雷轰电掣南征日，召公、休父两惊见。先谋夺人剑倚天，长鲸授首狐革面。纤云不动微波晏21，泼眼湖光明素练22。黄鹤之歌且休按23，请依周《雅》歌《江汉》24。
题山水图
作者：陆禧
朝代：明
体裁：七言律诗

谁写云林景亦奇，却如吴岭越来溪。柴门未启鸡初唱，竹院才开莺乱啼。蔼蔼烟笼花树合，漙漙露浥柳梢低。令人万里乡心切，吟断东风望欲迷。
太湖吊古
作者：陆简
朝代：明
体裁：古风

五湖昔震荡，底定神禹力。稷施播种功，蒸民乃粒食。方免鱼鳖殃，熙熙奠邦域。云胡叔季世，夫差争上国。肝脑三吴民，干戈无宁息。弗念吴为沼，徒尔速自殛。中流发浩歌，浮云半天黑。
上饶道中
作者：陆粲
朝代：明

桃花参差柳叶多，新雨滩头生绿波。一夜东风吹驿舫，榜人齐唱弋阳歌。
名姝篇为友人作
作者：陆粲
朝代：明

名姝产西州，皎皎冰雪姿。结缡事夫君，修姱盛光仪。入宫见猜妒，众女憎蛾眉。承欢不敝席，故宠忽已移。掇蜂误尹公，掩鼻残楚姬。由来谗言昌，涅素易为缁。所嗟奉仁明，中道成乖离。白日流高天，妾心炯如斯。君恩傥可还，枯槁生华滋。誓言敦谅节，素发以为期。
名都篇
作者：陆粲
朝代：明
体裁：古风

名都天下饶，闾里藏豪雄。跹跹轻侠子，结友相追从。依凭董君宠，著籍期门中。联骑出近郊，翩翩若游龙。击毬平乐观，逐兽长杨宫。纵横驰道上，意气轻王公。司隶不敢呵，敛手避其锋。暮投北里馆，张组陈歌钟。嘉肴列千名，酒醴旨且丰。坐拥燕赵姬，巧笑姿芳秾。转喉变新声，折肢舞回风。为欢竟永夜，挥霍千金空。天明掉臂去，复会平陵东。日月信徂迈，淫乐何终穷。
名都篇
作者：陆粲
朝代：明

名都天下饶，闾里藏豪雄。跹跹轻侠子，结友相追从。依凭董君宠，著籍期门中。联骑出近郊，翩翩若游龙。击毬平乐观，逐兽长杨宫。纵横驰道上，意气轻王公。司？不敢呵，敛手避其锋。暮投北里馆，张组陈歌钟。嘉肴列千名，酒醴旨且丰。坐拥燕赵姬，巧笑姿芳秾。转喉变新声，折肢舞回风。为欢竟永夜，挥霍千金空。天明掉臂去，复会平陵东。日月信徂迈，淫乐何终穷。
咏史乐府二首 其一 俎上翁
作者：陆粲
朝代：明

广武城边列旗鼓，重瞳拔山气如虎，手提老翁坐高俎。汉王嫚语项王怒，俎上老翁心独苦。心独苦，儿不闻，儿言但索杯中羹。儿自生，翁自死，三军缟素为何人。幸有君臣无父子，由来久假终必归。机心一发不自知，匆匆数语殊可悲。汉家创业何草草，谁云杂伯未为非。君不见当日阴山沙碛中，胡儿鸣镝亲射翁。
咏史乐府二首 其二 拥彗行
作者：陆粲
朝代：明

汉困楚，阿翁忍死登高俎。楚和汉，阿翁归来依旧战。吁嗟翁归方立炎汉基，三年为虏生无几。功成不记翁危辱，但记曾嗔无赖儿。泗上亭长作帝王，宫中老翁犹布衣。翁生不知皇帝贵，家令一言翁始畏。儿来朝，翁拥彗。须臾趣诏尊上皇，家令归来金满床。昔为田舍公，今为天子父，拥彗一迎真有助。呜呼拥彗行何足嗤，犹胜当年俎上时。
咏史乐府二首·俎上翁
作者：陆粲
朝代：明

广武城边列旗鼓，重瞳拔山气如虎，手提老翁坐高俎。汉王嫚语项王怒，俎上老翁心独苦。心独苦，儿不闻，儿言但索杯中羹。儿自生，翁自死，三军缟素为何人。幸有君臣无父子，由来久假终必归。机心一发不自知，匆匆数语殊可悲。汉家创业何草草，谁云杂伯未为非。君不见当日阴山沙碛中，胡儿鸣镝亲射翁。汉困楚，阿翁忍死登高俎。楚和汉，阿翁归来依旧战。吁嗟翁归方立炎汉基，三年为虏生无几。功成不记翁危辱，但记曾嗔无赖儿。泗上亭长作帝王，宫中老翁犹布衣。翁生不知皇帝贵，家令一言翁始畏。儿来朝，翁拥彗。须臾趣诏尊上皇，家令归来金满床。昔为田舍公，今为天子父，拥彗一迎真有助。呜呼拥彗行何足嗤，犹胜当年俎上时。
太息行赠平湖谢赞府
作者：陆粲
朝代：明

太息复太息，悲风动河梁。
浮云翳中天，白日不回光。
谢子庐江来，修髯宛清扬。
伏阙三上书，雅道陈虞唐。
九重天听高，臣愚不自量。
臣有肺腑言，譬彼俗医方。
和缓倘见收，足使疲癃康。
退谒相国门，持书立堂皇。
卑之无高论，笑尔书生狂。
归来逆旅中，哀歌不成章。
顾余伸前议，意气何慨慷。
听之重为叹，泪下沾我裳。
纷纷肉食者，俯仰随班行。
而子饭藜藿，抗言一何张。
坐令吾徒惭，喑默中自伤。
严冬霜雪集，子行返南疆。
薄宦栖远邑，别路悠且长。
握手为子言，努力慎所将。
明明辟皇闱，元化方日昌。
嘉谋会当酬，良贾善深藏。
势位无崇卑，名节要自臧。
空言顾何施，令德有遐芳。
太息行赠平湖谢赞府
作者：陆粲
朝代：明

太息复太息，悲风动河梁。浮云翳中天，白日不回光。谢子庐江来，脩髯宛清扬。伏阙三上书，雅道陈虞唐。九重天听高，臣愚不自量。臣有肺腑言，譬彼俗医方。和缓傥见收，足使疲癃康。退谒相国门，持书立堂皇。卑之无高论，咄尔书生狂。归来逆旅中，哀歌不成章。顾余伸前议，意气何慨慷。听之重为叹，泪下沾我裳。纷纷肉食者，俛仰随班行。而子饭藜藿，抗言一何张。坐令吾徒惭，喑嘿中自伤。严冬霜雪集，子行返南疆。薄宦栖远邑，别路悠且长。握手为子言，努力慎所将。明明辟皇闱，元化方日昌。嘉谋会当酬，良贾善深藏。势位无崇卑，名节要自臧。空言顾何施，令德有遐芳。
寄葛太守子中
作者：陆粲
朝代：明

忆尔投荒日，依依恋翠华。
亦知行万里，不是为丹砂。
郡古留铜狄，堂深绣土花。
何须忧瘴疠，意远即烟霞。
寄葛太守子中
作者：陆粲
朝代：明

忆尔投荒日，依依恋翠华。亦知行万里，不是为丹砂。郡古留铜狄，堂深绣土花。勿须忧瘴疠，意远即烟霞。
寄谢赵医士
作者：陆粲
朝代：明

忆我初住清虚天，笑吹龙笛蕊宫前。时骑苍鹿绕殿戏，撞摧玉柱惊群仙。仙班不容共诉帝，帝遣谪来东海边。人世溷浊蝇聚膻，旧游恍忽心茫然。帝呼六丁下戒敕，丁宁莫遣随尘缘。粗人犷暴失帝旨，欻从鸡肋挥熊拳。排门颠倒齿着阖，血濡狼藉唇双穿。父怜母惜救不得，惊呼婢子成狂颠。庸医信手乱涂药，疮成赘结唇珠悬。当筵每遭恶客笑，扑镜欲绝将军咽。赵家王孙今国手，早从紫府窥真筌。灵心昔饮上池水，禁方独受神龙传。三吴来往走汲汲，秋兰一叶江湖船。金篦或刮眼中障，玉斧欲斫头风涎。刀圭为我轻点拂，须臾赘落如增妍。梁公神针不足道，华陀刮骨何须怜。夜梦乘云归上玄，谒帝稽首陈前愆。臣非此翁，此疾无由痊。疲癃四海今沈痼，为翁乞活三千年，要令赤子无颠连。帝为首肯低一笑，归来月落仙华巅。仙华山高杏林赤，尔家旧业青芝田。俞跗越人今已矣，此翁绝艺谁争先。挥斤削垩妙手不易得，赋诗为尔重续南华篇。
巧对
作者：陆粲
朝代：明
体裁：联

枣棘为薪，截断劈开成四束；阊门起屋，移多补少作双间。
幽兰篇
作者：陆粲
朝代：明

袅袅幽兰姿，悠悠芳气结。采掇入君怀，佩之颜色悦。君心一朝异，弃捐不复察。昔与瑶华妍，今同蔓草没。春阳不回光，孤根恐芜灭。寂寞空谷中，馨香为谁发。
忆家君
作者：陆粲
朝代：明

白发人千里，朱门月半扉。燕山云去远，泽国雁来稀。无夜不成梦，有书空道归。遥怜北风劲，寻便寄寒衣。
担夫谣
作者：陆粲
朝代：明

担夫来，担夫来，尔何为者军当差。朝廷养军为杀贼，遣作担夫谁爱惜。自从少小被编差，垂老奔走何曾息。祗今丁壮逃亡尽，数十残兵浑瘦黑。可怜风雨霜雪时，冻饿龙钟强驱逼。手抟麦屑淘水餐，头面垢腻悬虮虱。高山大岭坡百盘，衣破肩穿足无力。三步回头五步愁，密箐深林多虎迹。归来息足未下坡，邮亭又报官员过。朝亦官员过，暮亦官员过。贵州都来手掌地，焉用官员如许多。太平不肯恤战士，一旦缓急将奈何。噫吁嚱一旦缓急将奈何。
朐冈行赠迟户部兼简冯汝强伯仲
作者：陆粲
朝代：明

君不见朐山之冈矗立千万重，高者盘躩如虬龙，下者偃蹇
蹲踞如貔熊。
中起双尖屹相向，青天突兀安屏障。
灵栖仙宅信孤迥，碧涧红泉亦清壮。
东州迟侯爱山者，茅堂窈窕冈之下。
饥鼯缘屋萝雨垂，老鹤啄阶松雪洒。
时登巉岩入幽绝，万壑阴霞倏兴没。
天风萧萧日欲堕，野色苍然上眉发。
一从献策金门去，寂寞冈前旧游路。
竹户留诗碧藓封，石床散帙红霞护。
朅来持节下三吴，楼船伐鼓凌江湖。
酒边向我夸故山，令我耳热歌呜呜。
迟侯尔勿言，且复共饮酒。
我生夙抱山水癖，往曾楚粤穷林薮。
只今潦倒意未衰，决策东行定非久。
朐冈之游亦何有，泰岱云松落吾手。
海门虹月踏飞梁，蓬阁烟涛坐虚牖。
因君寄语大小冯，肯同蹑郤追从否？
朐冈行赠迟户部兼简冯汝强伯仲
作者：陆粲
朝代：明

君不见，朐山之冈矗立千万重。高者盘躩如虬龙，下者偃蹇蹲踞如貔熊。中起双尖屹相向，青天突兀安屏障。灵栖仙宅信孤迥，碧？红泉亦清壮。东州迟侯爱山者，茅堂窈窕冈之下。饥鼯缘屋萝雨垂，老鹤啄阶松雪洒。时登巉岩入幽绝，万壑阴霞倏兴没。天风萧萧日欲堕，野色苍然上眉发。一从献策金门去，寂寞冈前旧游路。竹户留诗碧藓封，石床散帙红霞护。朅来持节下三吴，楼船伐鼓凌江湖。酒边向我誇故山，令我耳热歌呜呜。迟侯尔勿言，且复共饮酒。我生夙抱山水癖，往曾楚粤穷林薮。祗今潦倒意未衰，决策东行定非久。朐冈之游亦何有，泰岱云松落吾手。海门虹月踏飞梁，蓬阁烟涛坐虚牖。因君寄语大小冯，肯同蹑屩追从否。
朐冈行赠迟户部兼简冯汝强伯仲
作者：陆粲
朝代：明
体裁：古风

君不见，朐山之冈矗立千万重。高者盘躩如虬龙，下者偃蹇蹲踞如貔熊。中起双尖屹相向，青天突兀安屏障。灵栖仙宅信孤迥，碧�红泉亦清壮。东州迟侯爱山者，茅堂窈窕冈之下。饥鼯缘屋萝雨垂，老鹤啄阶松雪洒。时登巉岩入幽绝，万壑阴霞倏兴没。天风萧萧日欲堕，野色苍然上眉发。一从献策金门去，寂寞冈前旧游路。竹户留诗碧藓封，石床散帙红霞护。朅来持节下三吴，楼船伐鼓凌江湖。酒边向我誇故山，令我耳热歌呜呜。迟侯尔勿言，且复共饮酒。我生夙抱山水癖，往曾楚粤穷林薮。祗今潦倒意未衰，决策东行定非久。朐冈之游亦何有，泰岱云松落吾手。海门虹月踏飞梁，蓬阁烟涛坐虚牖。因君寄语大小冯，肯同蹑屩追从否。
李侯行
作者：陆粲
朝代：明

李侯古介士，皭然冰雪姿。平生藜苋肠，不受膏粱滋。南山柏叶苦犹咽，首阳薇蕨甘如饴。官厨廪米不盈掬，糜薄吏卒常苦饥。顷来单车临绝域，豪酋悍吏俱惕息。盘餐对案欲挥去，苦为苍生忧菜色。此心炯炯天应知，俗士聋瞽何由识。山中夷獠胡为者，眼不识字心肠直。指天画地说李侯，依稀似谓今难得。纷纷冠盖看塞途，谁哉肉食能远图。西南兵役况未歇，万物癃病何由苏。持梁齧肥众所羡，志士茹藿翻见迂。可怜李侯今腐儒，一官白首仍边隅。范丹鱼釜久寂寞，李侯之节世所无。吁嗟李侯之节世所无。
游大酉洞天
作者：陆粲
朝代：明

畴昔览山经，名迹称大酉。乾坤辽阔吴楚长，倚剑青冥只翘首。谁云万里今独来，快意兹游信非偶。主人亦清真，同余紫霞想。旋披榛莽度巉岩，细窥阴洞琅玕长。侧身初下觉黯黑，却立斯须忽爽朗。千年古壁玉为色，垂乳晶荧翠犹滴。仙人去后石函空，绿烟销尽藏书室。金灯闪倏知有无，瑶草纷蕤乱朱碧。吁嗟此奇观，乍到神欲竦。盘涡嵌窦深不测，鸣流泄濑惊奔澒。临厓拄杖听犹疑，白昼或恐风雷动。我从放逐西南陬，裹粮遍入名山游。桃源偪侧岳麓小，眺远未得开双眸。终然灵境谐夙好，造物似为畸人谋。根盘路转更礧砢，石田如掌琪花亸。奋衣欲往心翻然，水深泥滑愁无那。何当秉炬破幽暗，净扫云床相对坐。高秋晴日傥更来，待余为启青铜锁。
游大酉洞天
作者：陆粲
朝代：明

畴昔览山经，名迹等大酉。
乾坤辽阔吴楚长，倚剑青冥只翘首。
谁云万里今独来，怏意兹游信非偶。
主人亦清真，同余紫霞想。
旋披榛莽度巉岩，细窥阴洞琅玕长。
侧身初下觉黯黑，却立斯须忽爽朗。
千年古壁玉为色，垂乳晶荧翠犹滴。
仙人去后石函空，绿烟销尽藏书室。
金灯闪倏知有无，瑶草纷蕤乱朱碧。
吁嗟此奇观，乍到神欲竦。
盘涡嵌窦深不测，鸣流泄濑惊奔澒。
临厓拄杖听犹疑，白画或恐风雷动。
我从放逐西南陬，裹粮遍入名山游。
桃源逼侧岳麓小，眺远未得开双眸。
终然灵境谐夙好，造物似为踦人谋。
根盘路转更礧砢，石田如掌琪花軃。
奋衣欲往心翻然，水深泥滑愁无那。
何当秉炬破幽暗，净扫云床相对坐。
高秋晴日傥更来，待余为启青铜锁。
漫述三首
作者：陆粲
朝代：明

蔼蔼都城内，甲第开中逵。赫赫相国门，杂遝贤豪驰。五更中扉辟，来者肩相差。良久磬折入，俯仰前致辞。一言得所欲，喜气生须眉。谁云行多露，进趋当及时。儒生不解事，六籍空覃思。白首著书成，依然卧茅茨。翩翩青云士，才敏复辨强。新除得壮县，三年理归装。侍者绣罗襦，内子八珠珰。辎车阗道周，徒御生辉光。俄闻谒帝阍，台省从翱翔。问之何能尔，贵人亲荐扬。不惜千金资，自喜紫绶长。顾笑范史云，守志徒糟糠。杞子忧天陨，祗为智者嗤。贾生亦无赖，痛哭干明时。出身奉圣主，誓言报恩私。九关虎豹严，白日雷霆施。小臣不自量，抵死陈狂辞。朝为朝堂客，暮为路旁尸。弃捐谁为收，妻子不敢窥。一身既灰灭，安用虚名为。所以漆园翁，甘心效涂龟。
漫述三首·其一
作者：陆粲
朝代：明

蔼蔼都城内，甲第开中逵。赫赫相国门，杂遝贤豪驰。五更中扉辟，来者肩相差。良久磬折入，俯仰前致辞。一言得所欲，喜气生须眉。谁云行多露，进趋当及时。儒生不解事，六籍空覃思。白首著书成，依然卧茅茨。
漫述三首·其三
作者：陆粲
朝代：明

杞子忧天陨，祗为智者嗤。贾生亦无赖，痛哭干明时。出身奉圣主，誓言报恩私。九关虎豹严，白日雷霆施。小臣不自量，抵死陈狂辞。朝为朝堂客，暮为路旁尸。弃捐谁为收，妻子不敢窥。一身既灰灭，安用虚名为。所以漆园翁，甘心效涂龟。
漫述三首·其二
作者：陆粲
朝代：明

翩翩青云士，才敏复辨强。新除得壮县，三年理归装。侍者绣罗襦，内子八珠珰。辎车阗道周，徒御生辉光。俄闻谒帝阍，台省从翱翔。问之何能尔，贵人亲荐扬。不惜千金资，自喜紫绶长。顾笑范史云，守志徒糟糠。
画虎行
作者：陆粲
朝代：明

山人视我画虎图，邀我为作《画虎行》。我生城郭不识虎，向来浪说真无凭。自从谪居傍夷落，时惊夜啸风生壑。似闻行旅遭搏食，往往白骨撑丛薄。朝来击鼓驱猎徒，于菟中箭人欢呼。儿童奔走我亦俱，近前谛视摩其须。初观据地疑未死，金睛荧荧吻血紫。却归更与展图看，意态狰狞宛相似。画手尔何人，谁遣为此笔。丹青浅事何足问，物理试思堪太息。我闻太平世，野兽恒避人。吁嗟猛虎今为群，渡河无复逢刘昆。黄公赤刀伥鬼窃，裴旻李广俱澌灭。书生徒手无寸铁，对画空令双眦裂。还君画，为君歌，道上虎迹今转多。
画虎行
作者：陆粲
朝代：明

山人视我画虎图，邀我为作《画虎行》。
我生城郭不识虎，向来浪说真无凭。
自从谪居傍夷落，时惊夜啸风生壑。
似闻行旅遭搏食，往往白骨撑丛薄。
朝来击鼓驱猎徒，於菟中箭人欢呼。
儿童奔走我亦俱，近前谛视摩其须。
初观据地疑未死，金睛荧荧吻血紫。
却归更与展图看，意态狰狞宛相似。
画手尔何人？谁遣为此笔？丹青浅事何足问，物理试思堪
太息。
我闻太平世，野兽恒避人。
吁嗟猛虎今为群，渡河无复逢刘昆。
黄公赤刀伥鬼窃，裴旻李广俱澌灭。
书生徒手无寸铁，对面空令双眦裂。
还君画，为君歌，道上虎迹今转多。
留别金生
作者：陆粲
朝代：明

去年杨山宿，悬灯照华觞。今年发杨山，灯影如旧长。黯黯照离人，恋恋情难忘。岂不念良朋，客心怀故乡。感子礼意勤，援手徒彷徨。后会焉可期，一别永相望。愿言慎加飧，慰我愁思肠。
秋水亭
作者：陆粲
朝代：明

夷门秋水亭，梁王古台下。台前旧堤路，尽日无车马。
答朱佥事
作者：陆粲
朝代：明

惨淡江天里，何人识岁星。众嘲扬子拙，公爱屈原醒。昨日传书札，殷勤问勒铭。平生无健思，多病况飘零。
赋内阁芍药
作者：陆粲
朝代：明

金门柳色萦深绿，上苑春余杂花扑。
夭桃已歇秾李衰，红药翻阶正芬郁。
此花初种自宣皇，百曲雕阑七宝妆。
融风窈窕昭阳殿，暖日轻盈白玉堂。
玉堂学士看花早，赋成芸阁留诗草。
卷幔频看碧雾流，挥毫正耐红云绕。
忆昨宣皇居法宫，太平乐事君臣同。
宸游每出濯龙里，曲宴偏临翔凤中。
是时南苑飞霓旌，熳烂仙葩绮绣明。
临风宛转如矜妒，俯者如愁仰如诉。
半沾微雨妖红湿，太真泣凭阑干立。
至尊一顾六宫回，茜裙霞帔俱羞涩。
华萼楼头雨露偏，芳容赢得美人怜。
君恩为与分春色，诏许移来种阁前。
阁前复道连金谷，翠辇经过几回瞩。
内家敕进赏花词，昭容传制黄门促。
沉吟此事六十载，当日繁华宛然在。
绀幰金舆绝幸临，黄扉紫禁留风采。
不羡扬州宝带围，长安红紫竞芳菲。
五侯七贵同邀赏，宝马香车疾若飞。
争似名花出天上，雾阁云窗俨相向。
浪蝶游蜂未许窥，酒徒词客空惆怅。
江南三月足豪华，绣幕围香富贵家。
亦有幽姿在空谷，风雨憔悴天之涯。
燕山游子江南客，独对名花感今昔。
草木何知人自怜，逢时亦复升沉隔。
世间荣辱偶然事，不独此花何叹息。
赋内阁芍药
作者：陆粲
朝代：明

金门柳色萦深绿，上苑春馀杂花扑。夭桃已歇秾李衰，红药翻阶正芬郁。此花初种自宣皇，百曲雕阑七宝妆。融风窈窕昭阳殿，暖日轻盈白玉堂。玉堂学士看花早，赋成芸阁留诗草。卷幔频看碧雾流，挥毫正耐红云绕。忆昨宣皇居法宫，太平乐事君臣同。宸游每出濯龙里，曲宴偏临翔凤中。是时南苑飞霓旌，烂熳仙葩绮绣明。临风宛转如矜妒，俯者如愁仰如诉。半沾微雨妖红湿，太真泣凭阑干立。至尊一顾六宫回，茜裙霞帔俱羞涩。华萼楼头雨露偏，芳容赢得美人怜。君恩为与分春色，诏许移来种阁前。阁前复道连金谷，翠辇经过几回瞩。内家敕进赏花词，昭容传制黄门促。沈吟此事六十载，当日繁华宛然在。绀幰金舆绝幸临，黄扉紫禁留风采。不羡扬州宝带围，长安红紫竞芳菲。五侯七贵同邀赏，宝马香车疾若飞。争似名花出天上，雾阁云窗俨相向。浪蝶游蜂未许窥，酒徒词客空惆怅。江南三月足豪华，绣幕围香富贵家。亦有幽姿在空谷，风雨憔悴天之涯。燕山游子江南客，独对名花感今昔。草木何知人自怜，逢时亦复升沈隔。世间荣辱偶然事，不独此花何叹息。
赠别王直夫二首
作者：陆粲
朝代：明

商飙激疏牖，蟋蟀鸣墙阴。志士恒感秋，况乃违所钦。之子役王事，远适闽江浔。揽衣起追送，渺彼川涂深。少小从子游，方轨驰文林。时去志愿违，素发忽满簪。抚景嘅今昔，恻怆情难任。愿言顾离索，惠我琼瑶音。威凤天际翔，潜虬泽中蟠。严子时闭肆，贡公乃弹冠。显晦岂必同，各以性所安。子行树远绩，奋身青云端。鄙人栖蓬藿，蹇拙聊自完。丈夫志千载，飞沈何足叹。相期保贞素，岁晚同金兰。
赠别王直夫二首·其一
作者：陆粲
朝代：明

商飙激疏牖，蟋蟀鸣墙阴。志士恒感秋，况乃违所钦。之子役王事，远适闽江浔。揽衣起追送，渺彼川涂深。少小从子游，方轨驰文林。时去志愿违，素发忽满簪。抚景嘅今昔，恻怆情难任。愿言顾离索，惠我琼瑶音。
赠别王直夫二首·其二
作者：陆粲
朝代：明

威凤天际翔，潜虬泽中蟠。严子时闭肆，贡公乃弹冠。显晦岂必同，各以性所安。子行树远绩，奋身青云端。鄙人栖蓬藿，蹇拙聊自完。丈夫志千载，飞沈何足叹。相期保贞素，岁晚同金兰。
赠朱民部使君还朝
作者：陆粲
朝代：明

使君慷慨青云客，落落英标世无匹。朱晖行业自传家，刘晏才猷本经国。昨者辞天下紫廷，手持尺一东南行。轺车驿路驱甘雨，旌旆江天拂使星。东南列郡疮痍积，遗黎半已沟中瘠。使君催科静不扰，蔼蔼温言宛仁恻。四野欢腾众相语，卧安衽席由慈母。徵书忽报日边来，狂走吴侬泪如雨。山人病卧茅茨下，草深穷巷无车马。君行驻节款寒斋，坐语藜床意倾写。九月霜华落岸枫，苍然秋色满江东。送君官道临当发，浩歌怅望高天鸿。兹行会献公车牍，应知重为苍生哭。囊封愿与缀新图，丹青遍写逃亡屋。
赠沈元材
作者：陆粲
朝代：明

迢迢远行客，驱车蓟城隈。蓟城何郁纡，前有万古台。昔时燕昭王，千金收逸才。英风洒六合，霸业何雄哉。往事久消歇，遗墟满蒿莱。无人市骏骨，騄駬空虺隤。烈士多苦心，行歌相顾哀。仗剑出国门，白日飞黄埃。援琴为子弹，弦急商声催。一为黄鹄调，恻怆摧中怀。
赠顾参军之都匀摄郡
作者：陆粲
朝代：明

斗酒别城闉，天风吹马群。落月度山箐，野人迎使君。地远多暇日，楼高宜望云。知公解蛮语，终复作参军。
边军谣
作者：陆粲
朝代：明

边军苦，边军苦，自恨生身向行伍。月支几斗仓底粟，一半泥沙不堪煮。尽将易卖办科差，颗粒那曾入锅釜。官逋私债还未足，又见散银来籴谷。去年籴谷揭瓦偿，今年瓦尽兼拆屋。官司积谷为备荒，岂知剜肉先成疮。近闻防守婺川贼，尽遣丁男行运粮。老弱伶俜已不保，何况对阵临刀枪。宛宛娇儿未离母，街头抱卖供军装。闾阎哭声日震地，天远无路闻君王。君不见京师养军三十万，有手何尝捻弓箭。太仓有米百不愁，饱食且傍构栏游。
送人入蜀三首
作者：陆粲
朝代：明

有客乘骢蜀道行，江天秋色动双旌。巴山水月和烟照，剑阁云霞映日明。浣花溪头花欲然，花叶参差俱可怜。锦衣乌帽来游客，笑系玉骝高树边。楼船捩柁浪花生，百丈双牵黛色明。夹岸儿童齐笑语，嘉陵江似使君清。
送人入蜀三首·其一
作者：陆粲
朝代：明

有客乘骢蜀道行，江天秋色动双旌。巴山水月和烟照，剑阁云霞映日明。
送人入蜀三首·其三
作者：陆粲
朝代：明

楼船捩柁浪花生，百丈双牵黛色明。夹岸儿童齐笑语，嘉陵江似使君清。
送人入蜀三首·其二
作者：陆粲
朝代：明

浣花溪头花欲然，花叶参差俱可怜。锦衣乌帽来游客，笑系玉骝高树边。
送待诏文徵仲先生致仕
作者：陆粲
朝代：明

文星南指斗牛遥，先生拂袖归江皋。平原苍莽晨车发，霜天突兀玄云高。忆昨先生登玉堂，千钧笔力开混茫。手翻翠虹霓，翰飞赤凤凰。阴崖绝海垂绚练，文章不独词林羡。琴瑟真谐清庙音，圭璋已备明堂荐。却从纶阁梦云林，山水长悬故国心。燕山东望渺吴越，草堂何处閒风月。茶磨峰前绿树低，行春桥畔花如雪。杖屦今来续旧游，顾盼溪山增秀发。先生雅志追古人，有道何尝羞贱贫。平生气与秋冥迥，未肯低眉事要津。山巅水际从自得，龙腾鹤起谁能驯。我师太常更清真，一官白首从明禋。谏书三上排紫闼，钓竿归抱漕湖滨。共尔完名宛双璧，况也意气同胶漆。丈夫要自能勇退，人生富贵何终极。我曹胡为空役役，虫臂鼠肝争得失。君不见林屋山人名世才，几年为客鸡鸣台。消夏湾前画楼起，木奴千树烟花紫。主人不来谁对此，君归傥为寄双鱼，好共相邀弄云水。
送汪佥事之湖南三首
作者：陆粲
朝代：明

分司冠动神羊影，江渚舟冲白鹭群。见说武昌风日好，楚王宫殿蔼晴云。骢马长鸣饮碧流，花银镂带鹔鹴裘。行人大别山头望，云外双旌下鄂州。汉上春风吹驿舟，汉南箫鼓作春游。夏口莺啼虞帝庙，江陵花满仲宣楼。
送汪佥事之湖南三首·其一
作者：陆粲
朝代：明

分司冠动神羊影，江渚舟冲白鹭群。见说武昌风日好，楚王宫殿蔼晴云。
送汪佥事之湖南三首·其三
作者：陆粲
朝代：明

汉上春风吹驿舟，汉南箫鼓作春游。夏口莺啼虞帝庙，江陵花满仲宣楼。
送汪佥事之湖南三首·其二
作者：陆粲
朝代：明

骢马长鸣饮碧流，花银镂带鹔鹴裘。行人大别山头望，云外双旌下鄂州。
送祝参政之云南
作者：陆粲
朝代：明

官高仍外省，地远更南荒。十月繁霜白，千山落叶黄。虎应窥日没，鸟亦倦天长。夷落知迎候，单车见祝良。
送祝参政之云南
作者：陆粲
朝代：明

高官仍外省，地远更南荒。
十月繁霜白，千山落叶黄。
虎应窥日没，鸟亦倦天长。
夷落知迎候，单车见祝良。
送翁德宏二首
作者：陆粲
朝代：明

之子越中俊，英姿閒且都。蚤通？闱籍，灵凤仪韶虞。一鸣乃见斥，蹋翼天南隅。朅来冠惠文，扬旌万里途。岭海非荒遐，王泽今播敷。志士树勋烈，无为惮驰驱。所嗟离别难，握手心烦纡。炎方积埃郁，慎尔千金躯。及时怀好音，慰此山泽臞。罗浮神仙宅，乃在南海堧。连峰三十六，一一鸾龙鶱。窈窕勾令居，丹灶馀青烟。逝将枉车盖，税鞅兹山巅。念夙抱奇癖，遐览穷幽玄。要言在献岁，及尔同周旋。飞泉濯烦襟，古洞窥冥筌。陈词为先驱，傥结山灵缘。
送翁德宏二首·其一
作者：陆粲
朝代：明
体裁：古风

之子越中俊，英姿閒且都。蚤通琐闱籍，灵凤仪韶虞。一鸣乃见斥，蹋翼天南隅。朅来冠惠文，扬旌万里途。岭海非荒遐，王泽今播敷。志士树勋烈，无为惮驰驱。所嗟离别难，握手心烦纡。炎方积埃郁，慎尔千金躯。及时怀好音，慰此山泽臞。
送翁德宏二首·其一
作者：陆粲
朝代：明

之子越中俊，英姿閒且都。蚤通？闱籍，灵凤仪韶虞。一鸣乃见斥，蹋翼天南隅。朅来冠惠文，扬旌万里途。岭海非荒遐，王泽今播敷。志士树勋烈，无为惮驰驱。所嗟离别难，握手心烦纡。炎方积埃郁，慎尔千金躯。及时怀好音，慰此山泽臞。
送翁德宏二首·其二
作者：陆粲
朝代：明

罗浮神仙宅，乃在南海堧。连峰三十六，一一鸾龙鶱。窈窕勾令居，丹灶馀青烟。逝将枉车盖，税鞅兹山巅。念夙抱奇癖，遐览穷幽玄。要言在献岁，及尔同周旋。飞泉濯烦襟，古洞窥冥筌。陈词为先驱，傥结山灵缘。
送陈太仆蔡谪教海阳六首
作者：陆粲
朝代：明

十载台郎滞尔身，白头重作岭南人。祗缘汲黯忧时切，不信虞翻骨相屯。世情应笑贾生疏，谏草谁传太息书。惟有潞河南柳色，暖风吹上逐臣裾。蛮中千嶂啼猿里，海畔孤城匹马过。却望泷江更南下，月明双泪听夷歌。大庾岭头日欲低，曲江祠前行客迷。一过韶阳倍惆怅，刺桐花里鹧鸪啼。鳄溪南望海云生，韩山花开千树明。玉序横经周柱史，鹄袍端拜鲁诸生。天涯芳树绾离旌，迁客迟回恋圣明。晓梦依稀度阊阖，尚随残月听流莺。
送陈太仆蔡谪教海阳六首·其一
作者：陆粲
朝代：明

十载台郎滞尔身，白头重作岭南人。祗缘汲黯忧时切，不信虞翻骨相屯。
送陈太仆蔡谪教海阳六首·其三
作者：陆粲
朝代：明

蛮中千嶂啼猿里，海畔孤城匹马过。却望泷江更南下，月明双泪听夷歌。
送陈太仆蔡谪教海阳六首·其二
作者：陆粲
朝代：明

世情应笑贾生疏，谏草谁传太息书。惟有潞河南柳色，暖风吹上逐臣裾。
送陈太仆蔡谪教海阳六首·其五
作者：陆粲
朝代：明

鳄溪南望海云生，韩山花开千树明。玉序横经周柱史，鹄袍端拜鲁诸生。
送陈太仆蔡谪教海阳六首·其六
作者：陆粲
朝代：明

天涯芳树绾离旌，迁客迟回恋圣明。晓梦依稀度阊阖，尚随残月听流莺。
送陈太仆蔡谪教海阳六首·其四
作者：陆粲
朝代：明

大庾岭头日欲低，曲江祠前行客迷。一过韶阳倍惆怅，刺桐花里鹧鸪啼。
送魏师召之芜湖
作者：陆粲
朝代：明
体裁：古风

魏子昨捧分司檄，与我青琐门相逢。朱袍皂帽气遒逸，佩刀左右盘双龙。燕山雪消河冰泮，玉节辞天春未半。江东花满姑孰溪，君到春衣应未换。谢公宅前芳草生，李白坟头江更清。日出青山看舞鹤，月明采石听流莺。多君俊迈今无匹，四十为郎头正黑。文贞遗笏世珍奇，知古流风本仁直。都门送尔惜离群，日暮行歌潞水云。明年跃马东城陌，杨柳青青正忆君。
送魏师召之芜湖
作者：陆粲
朝代：明

魏子昨捧分司檄，与我青？门相逢。朱袍皂帽气遒逸，佩刀左右盘双龙。燕山雪消河冰泮，玉节辞天春未半。江东花满姑孰溪，君到春衣应未换。谢公宅前芳草生，李白坟头江更清。日出青山看舞鹤，月明采石听流莺。多君俊迈今无匹，四十为郎头正黑。文贞遗笏世珍奇，知古流风本仁直。都门送尔惜离群，日暮行歌潞水云。明年跃马东城陌，杨柳青青正忆君。
郑卿歌
作者：陆粲
朝代：明

君不见闽中郑卿湖海客，十年跨马燕京陌。公车昨献三千牍，玉陛新投万言策。词章翰墨清朝珍，何况相术称绝伦。阅人千百一无失，往往高谈惊缙绅。古来能相各有名，近代无过袁四明。伊昔抱艺王门上，轩眉抵掌何雄壮。龙颜真人四尺须，虎头将军一品相。君臣际会岂偶然，遗事流传定非妄。郑卿绝学自天授，著书且欲排荀况。长安公卿走相问，门外日高车几两。我初识面自南省，三百人中见英宕。把臂谓我风骨奇，愧我岂是廊庙姿。谁言黄扉玉堂上，用此野鹤孤云为。从来贤圣困草泽，腾踏升天终有期。祗今世途多汩没，尘埃谁是封侯骨。牝牡骊黄未足凭，骅骝騄駬空超忽。蔡泽噤吟笑唐举，今我低徊犹乞汝。男儿紫绶不在腰，磊落峥嵘徒自许。吁嗟郑卿勿言，听我歌终曲。秋风渐高白日促，与君且倒杯中绿。他年我访希夷生，石室瑶编手翻录，青天招尔骑黄鹄。
长门怨
作者：陆粲
朝代：明

金屋承恩事已非，玉颜憔悴度春晖。无因得似宫前柳，时有长条拂御衣。
门有车马客行赠张户部
作者：陆粲
朝代：明

门有车马客，垂组怀银黄。自言邺中守，揽衣升我堂。问客今安适，云暂返东方。家本自海滨，乐土风泱泱。窈窱丹崖深，葱茜昆崙苍。灵圣此栖宅，龙鸾蔚腾锵。中有不死药，服饵凋三光。闻言向客叹，抚心增慨慷。人生若蕣华，何以待朝霜。苦心雕虫蓺，萤爝同微茫。神仙差足慕，冲举多奇方。三山亦跬步，谁谓鲸涛长。愿乘扶摇翰，与子俱翱翔。
巧对
作者：陆粲父
朝代：明
体裁：联

五事貌言视听思；七音宫商角徵羽。
东归扫墓弟宣送至龙江而别
作者：陆赞
朝代：明
体裁：七言律诗

东风行旅出江滨，兄弟相看泪满襟。欲向先茔供俎豆，宁辞客路受风尘。春深归雁愁无侣，日暮啼鹃恼杀人。酒尽河头各分袂，相思两地梦应频。
过陈舜俞墓
作者：陆道乾
朝代：明
体裁：七言律诗

泾上何人跨白牛，鹭飞鸥浴共优游。春风短调梅花笛，夜月高酣瓠子瓯。一疏青苗天下计，千年白简史臣留。篁墩旧迹存遗祀，碧草黄云古墓秋。
一剪梅
作者：陆采
朝代：明
体裁：曲

外上：孤身何幸脱樊笼。两鬓飞蓬。半世漂蓬。闻知凤侣别深宫。今日难逢。何处相逢。
一剪梅
作者：陆采
朝代：明
体裁：曲

旦扶病上：平地风波势拍天。事也屯邅。人也颠连此情。谁肯为吾怜。迹既昭然。心自茫然。
一剪梅
作者：陆采
朝代：明
体裁：曲

生上：仰瞻峭壁耸云端。上固艰难。下亦艰难我那多情小姐。知趣春英。竹竿早竖起了。。树枝层蹑免盘桓。指望团圞。毕竟团圞。
一剪梅
作者：陆采
朝代：明
体裁：曲

老旦上：殿前辞别感恩浓。身出宫中。心在家中。出门寻访没人逢。骨肉无踪。故苑迷踪。
一封书
作者：陆采
朝代：明
体裁：曲

吾家本楚城。遇乱离。迁入秦。与汝本宗亲。生：原来是仙客一族。不知尊卑如何。末：论昭穆。叔父尊。生拜介：如此。请叔叔婶婶上坐。容小侄拜见。末：今日相逢须厮认。怎做区区陌路人。合：叙慇勤。细评论。须信千枝共一根。
一封书
作者：陆采
朝代：明
体裁：曲

生：使君听事因。王仙客。襄邓人。末：元来足下与下官同姓同乡。敢问令尊何人。生：谏议是先君。末：谏议大夫王君么。生：与萱堂。早丧身。末：你父母双亡。靠着何人。生：母舅刘公相慰悯。末：莫非刘尚书么。他如今全家抄没。生：谁想全家荡不存。末：如今却怎的。生丑合：没亲人。只采蘋。要见娇姿造贵门。
一撮棹
作者：陆采
朝代：明
体裁：曲

生：面相觑。心中自疑。各天涯怎生得便相随。旦：恍然似梦中。相对如痴。外老旦：银灯下。中宵不成寐。万种心中事。欲言还自止。只落得感旧泪沾衣。
一枝花
作者：陆采
朝代：明
体裁：曲

小生上：饥乌依冻宇。倦雁迷寒渚。生上：争如辽海鹤。远飞举。不恋稻粱。独宿山中树。丑上：浑如你林下深处。不比群儿。向火趋炎争聚。
一江风
作者：陆采
朝代：明
体裁：曲

外：论平生一点忠心在。决不将身污。谢神明委曲周全。得脱了狂徒祸。多少遇兵戈。人离与家破。合怎得似百口还如故。
一江风
作者：陆采
朝代：明
体裁：曲

盻家乡阻隔同霄壤。忽尔生惆怅。看当今世事纷更。总是尘中幻。有女在他行。他行。那知我短长。论防老自觖终身望。
一江风
作者：陆采
朝代：明
体裁：曲

贴：我九回肠。亲老难厮放。邈矣疏音响。喜今朝得睹慈颜。蔗境安无恙。奴恨不儿郎。儿郎。承欢没久长。供甘旨暂时得相偎傍。
一疋布
作者：陆采
朝代：明
体裁：曲

外上：心生虑。苦忧煎。根寻事始缘。黄昏独到绮窗前。狐疑应立涣。
一盆花
作者：陆采
朝代：明
体裁：曲

生：历遍幽亭虚榭。羡竹声箫瑟。波影光华。累石层峦巧栖霞。危楼遥瞰荼蘼架合前生。
一盆花
作者：陆采
朝代：明
体裁：曲

过了高堂深厦。尽轩窗疏豁。栋宇奢华。曲砌回廊路横斜。荷池滉漾垂杨下。指介：池那边是栖霞楼。你只在此站着看他。他若有顾盼之情。你便近前相见。尽些礼数。加些意思。来打动他。或者皇天可怜。祖宗阴佑。使小姐回心转意。未可知也。生笑介：甚好甚好。合：相逢可嘉。相看画花。各吐心苗愁种。庶免嗟呀。
七犯玲珑
作者：陆采
朝代：明
体裁：曲

旦：〔香罗带〕秋云淡淡横。凄凉父子情。回头枉望断孤云影。冷落綵衣轻。他平昔英雄志。翻成憔悴形。叹人生。前程不定。万里云霄得意。一旦网罗婴。恨浮尘偏掩日光晶。想春风何日吹枯梗。囚鸾槛凤。人意怎平。飞霜下雹。天心自明。耿耿孤忠在。悠悠怨气腾。心空切。救不能。梦魂长绕夏台城。怎得似缇萦。
七犯玲珑
作者：陆采
朝代：明
体裁：曲

旦：秋梧飒飒鸣。偏伤慈母情。便逢著春色也添愁症。怎禁听落梧声。怕他伤心剧。假欢颜顺承。泪偷倾。悄声温凊。争奈西山薄日。不肯为人停。怪萱花不耐雪侵凌。恨西风偏重残灯影。全家遭难。猿愁鹤惊。故园无主。蛙鸣草生。说着旁人惨。交他泪怎不零。深宫杳。绣户扃。何年鹰隼脱金铃。古镜得重明。
七犯玲珑
作者：陆采
朝代：明
体裁：曲

老：秋花点点馨。添人忆远情。当年折桂客多豪兴。到今日桂飘零。他也飘零在天涯路。存亡信未凭。忆贤甥。风流奇俊。从幼嬉游绕膝。一旦受伶俜。想饥寒何处度馀生。怕时乖陷入兵戈境。功名有分。云程未腾。琴书无恙。春闱早登。何日重相见。还须续旧盟。关山冷。雨雪清。生来富贵几曾经。弹铗向谁庭。
七犯玲珑
作者：陆采
朝代：明
体裁：曲

老：秋荷片片轻。浑如弱女情。西风把红艳都吹净。冷落小池萍。袅袅娇羞态。怎禁风浪撑。正青春。腻腮香颈。只合深藏画阁。早逐凤和鸣。怎教人寂寞守长门。盼羊车不到苍苔径。上林春信。望断雁翎。小窗明月。懒吹凤笙。迢递秦楼约。淋漓湘竹凝。临愁镜。倚闷屏。画眉无处觅张卿。烟霭隔重城。
七贤关
作者：陆采
朝代：明
体裁：曲

天胡不憖遗。岁厄当辰巳。梁坏山颓。一代风流逝。萧条凤枕。凄凉雨期。枉却许多。许多同心誓。纵有恩山义海都抛弃。料江涛浩瀚。芳魄任风吹。空教我枝月三更泣子规。合：想着从前情事。无限伤悲。惟愿取后世姻缘再结缡。
七贤关
作者：陆采
朝代：明
体裁：曲

阴精犯少微。玉树埋尘地。天夺英贤。徂落波心里你与我小姐呵。。栖霞对语。东墙赴期。断送此生。此生成梦寐到如今呵。。冷落花丛拆散鸳鸯睡我小姐呵。。苦孤灯夜雨。欹枕泪流珠。香销玉减。束发乱青丝。誓不为他人整翠眉合前贴。
三仙桥
作者：陆采
朝代：明
体裁：曲

展开黄纸。蓦地沉吟思忆。染毫欲下。缩手还自虑。怕下笔处风波起。一场违法事。真消得木驴碎尸。我死不须提。又把书生累。怕恩多成怨悲。待将扯碎。又负了初时信誓。宁可死里去求生。决不做偷生在人世。
三仙桥
作者：陆采
朝代：明
体裁：曲

猛然怒起。丈夫豪气。替人出力。脱巾投地介：怎怕得头颅坠。奋笔写。何须虑。生来命不济。不能勾翰林簪笔。却去闭户写私书。书去传千里。数行字。瞒天地。有谁知得。写完时封题印记。又怕有耳在隔墙。悄悄低声念取。
三台令
作者：陆采
朝代：明
体裁：曲

贴上：佳人才子堪嗟。牵惹心如乱麻。两下镜中花。眼儿里空自巴巴。春光九十恐无多。可惜良宵几浪过。怪杀风流攀桂客。真成薄倖误嫦娥。
三学士
作者：陆采
朝代：明
体裁：曲

众：草榻竹床炊脱黍。那更枕冷衾馀。大家都是金屋侣。万种荣华人怎如。也向邮亭挨夜雨。这磨折。甚日除。
三学士
作者：陆采
朝代：明
体裁：曲

旦：老母牵车留不住。相看血染罗襦。蓝桥信是神仙宅。不见当年捣药儒。客枕今宵肠断处。楼头雁。窗外雨。
三学士
作者：陆采
朝代：明
体裁：曲

老旦旦贴上：雾縠云鬟天上女。谪向世路崎岖。香车辗尽关山月。弹罢琵琶只自吁。日落相将投宿处。黯相对。愁不语。
三学士
作者：陆采
朝代：明
体裁：曲

贴：一自玉阶辞圣主。无意更理铅朱。此身不及流莺好。长宿昭阳御柳株。莫话羊车当日遇。转教人。流泪珠。
三换头
作者：陆采
朝代：明
体裁：曲

外：逍遥暮年。九重恩赐。此身虽在外。心长在禁闱。亲承圣旨。这罪人随当药取。论国法敢容片时。他犯着龙鳞怒。难宽霜霰威合前。
三换头
作者：陆采
朝代：明
体裁：曲

贴：卑人愚昧。仗托圣恩抬举。正途中病染。宫闱事怎提。休生疑虑。丑：论同官如兄弟。有差迟烦君指迷。早赴云霄路。难追日月期。合：辛苦星轺归去也。愿东风送马蹄。
上小楼
作者：陆采
朝代：明
体裁：曲

轻开瓠犀牙颔。略把青羊乳点。管取气转丹田。魄返泥丸。唤醒花酣。生：如今小姐在那里。怎的不送来。小生：待日落山衔。人到茅庵。请君看验。旧庞儿可曾清减。么：销注了婚姻簿。填平了相思坎。重匀粉面。重扫眉尖。重效鹣鹣你看今夜里呵。。捲疏帘。月纤纤。江梅冉冉。则兀的三春佳景。一宵儿都占。
上林春
作者：陆采
朝代：明
体裁：曲

末上：武勇从来四海闻。掌官军九重亲近。
下山虎
作者：陆采
朝代：明
体裁：曲

贴：舞衣歌扇。回首成尘。漂泊无人问。谁知得遇侯门。重整旧家珠翠含羞奉事新人。自愧乌鸦入凤群。合：莫把凡花哂。瓜葛有因。一饷东园桃李春。
不是路
作者：陆采
朝代：明
体裁：曲

净丑上：庆溢门楣。宿世姻缘成大始。旦：春英。你看这两个丫头。为何嬉笑走来。可去问他缘故。净丑：青鸾喜。雀屏中目取红丝。贴：有甚亲事。你来胡说净丑介：秋香冬秀磕头。小姐。报佳期。旦：有甚佳期。可站起来说。净丑：这事好得紧。不肯轻说向贴介：春英。你须上覆小姐。。多加赏犒方详语。旦：韩参谋与我是夫妻。他今既死。誓不再嫁。我赏犒你们怎么净丑：今日来呵。。好事分明天送至。旦：前日凶信。难道是虚传来的。净丑：征东事。参谋得胜已班师。旦惊起介：有谁说来净丑：就是韩老爷有书来飞报。。相公和夫人面议。喜把婚姻许。媒妁将通奠雁仪。旦贴：敢是你误听了。净丑：专听记。真言不比做猜谜。旦贴喜介：不信有这等事。净丑：果然如此。果然如此。
东瓯令
作者：陆采
朝代：明
体裁：曲

外老旦哭介：心悲痛。意凄恻。忍把恩情中道拆。旦贴：父南子北何时会。血泪下如织。合：苍天有眼自明白。如何把人屈。
东瓯令
作者：陆采
朝代：明
体裁：曲

末：看你心肠好。语言直。感恋恩人不忍失小娘子。。从今便结螟蛉义。与你共回宅。贴：旧欢新爱谁为主。偷把泪珠拭。
东瓯令
作者：陆采
朝代：明
体裁：曲

贴：生如寄。魄如失。只剩孤身难自立。回头不见亲人面。不如早向井中溺。奴家要这性命何用。不如投在井中死休。末喝住介：佳人心性恁般急。性命怎轻掷。
临江仙
作者：陆采
朝代：明
体裁：曲

外上：忽闻凤阙传宣语。料是征东之计。
临江仙
作者：陆采
朝代：明
体裁：曲

旦上：睡融春日揉金缕。閒听莺语移时。凤钗斜亸鬓云低。新愁添一点。徙倚独生吁。
临江仙
作者：陆采
朝代：明
体裁：曲

旦上：蝉吟蚊静人初起。朝霞掩映庭墀。贴上：乘凉试捲绛绡衣。合：风前开翠榻。窗下绣花枝。
丹凤吟
作者：陆采
朝代：明
体裁：曲

净上：承直书房。风流伴当。丑上：烧香挂画能安放。合：终日嬉嬉。快活无量。
么篇
作者：陆采
朝代：明
体裁：曲

净：中军帐王老元帅发挥着号令如风。韩参谋安排下这谋搏虎。整备了计擒龙。一定要扫荡那江东。似埋伏八阵图。待临期随机用。吴国内甚惊恐。每发兵来交锋败北。端的神愁鬼哭。论斩戮与生擒。猛见了则是个把鸡雏戏弄。外：他那军将是这等了。其馀百姓如何。净：那百姓倒戈攻。都是心悦诚服。为君的素好淫虐。昏黯黯彷佛醉梦。为相的那知道豹略与龙韬。为将的那知道战争时要把刀鎗来用。
二犯傍妆台
作者：陆采
朝代：明
体裁：曲

深冤无计吁皇天。包羞忍耻。血泪几曾乾。人生自古皆有死。岂惟我死是徒然。祇愁榆景双亲迈。犹赖椒房二姊怜哭介：我的娘呵。。劬劳罔极。一朝弃捐。衔恩重结再生缘。
二犯傍妆台
作者：陆采
朝代：明
体裁：曲

老旦：你把泪痕拭却放心宽。云消雾释。毕竟见青天孩儿岂不知道。。恩情浃洽三冬煖。言语参差六月寒。当存喜惧怀双老。底事痴迷丧九泉哭介：孩儿。。自经沟渎。有谁见怜。徒遗话靶使人传。
二犯解连环
作者：陆采
朝代：明
体裁：曲

日隔似三秋。暌违既久。那堪旅邸孤幽。暗魂飘荡。浮踪逗遛。忘餐废寝。空追忆旧缘由小姐。。你心头。我心头。黄昏清昼。两下里数不尽一般愁合前小生捧诏上。
二犯解连环
作者：陆采
朝代：明
体裁：曲

离恨上眉头。寥寥袖手。凭栏望断双眸。寸心徒悴。孤踪强留。感时溅泪。比江水不停流。景悠悠。思悠悠。苦杀海山恩义。被他行摧挫得一齐休。合：遥相隔。似女牛。天潢险阻。何日再绸缪。
二郎神
作者：陆采
朝代：明
体裁：曲

偷瞧。朱帘轻揭。金铃声小那一炉宿火。两个铜瓶。敢是煎茶之所。。一缕茶烟香缭绕。丑：帘儿下有个内家来也。旦惊退介：呀。元来有人在外边进看介：是个煎茶童子。那人我好面善呵。。青衣执爨。分明旧识丰标。悄语低声问分晓。塞鸿。塞鸿。丑：呀。帘内莫非无双小姐么。旦：你不是塞鸿么。丑：小人正是旦：天呵。。果然是萍水相遭。丑：小姐果然在此。旦：塞鸿。你怎的也在这里。丑：覆小姐。俺官人见做驿官。着小人假做茶童打探。不想果得相遇。旦：郎年少。自分离。孤身何处飘飖。
二郎神
作者：陆采
朝代：明
体裁：曲

生：心惆怅。把佳期翻为灾瘴。蝶思蜂情都是枉。林深地迥。迢迢柳色花香。正是咫尺天涯成远望。这幽衷怎生撇漾我此一行。不但负了小姐。自觉身子十分危矣。。病将亡。苦风魔遗骸。甚日还乡。
二郎神
作者：陆采
朝代：明
体裁：曲

良宵杳。为愁多睡来还觉。手揽寒衾风料峭。徘徊灯侧。下阶閒步无聊。只见惨淡中庭新月小。画屏间馀香犹袅。漏声高。正三更。驿庭人静寥寥。
二郎神
作者：陆采
朝代：明
体裁：曲

贴：堪伤。分疏鸳枕。缘乖鸾帐。雨迹云踪无影响。空劳神女。依依梦绕襄王。月下花间几凝望。生：可怜耽阁了小姐。未免生怨贴：他。颈低垂翠攒眉上我小姐为着官人呵。。深思想。岂能禁啼痕界破残妆。
五供养
作者：陆采
朝代：明
体裁：曲

孤身无奈。久受深恩。临危怎推。便教肢体碎。怎把旧盟乖。死则同埋。生则同车共载。只愁冲暑气。瘦损玉肌胎。旦：若得重逢。瘦憔何害。
五供养
作者：陆采
朝代：明
体裁：曲

潜行关隘。好用心机。谨避虎豺。金珠须密护。他是害身媒。炎蒸堪畏。好好加餐自爱。解元。更有一言相告。生：小姐有何分付。旦：休将书卷废。留待桂花开。生：若得重逢。何必要官阶。
五更转
作者：陆采
朝代：明
体裁：曲

丑：荷相公。相托我。恨强梁劫货多。羞惭有面难看睹。辛苦重来。负荆称谢。又谁知遭谮诉。家缘破。万般富贵都抛下合前生。
五更转
作者：陆采
朝代：明
体裁：曲

有树枝无他患。任嵬峨亦可攀。旦：只恐他不惯这等事。贴：恁般技艺何须惯。想他是逐队游蜂。寻群飞雁。乘月色。趁风光。无拘绊。少待松梢移影中庭半。方降星郎。渡河厮见。
五更转
作者：陆采
朝代：明
体裁：曲

生：兀的不痛杀人也。漂泊身。依人度。到今朝成枉图。英雄平地遭凶祸。老母娇娥。掖庭孤寡。念姻缘似画饼。空牵挂。何年骨肉重完也。合：千里归来。无些窠坐。
五更转
作者：陆采
朝代：明
体裁：曲

轻移步雕栏畔。内鼓角介：听楼头鼓角严。漏声滴沥莲筹换韩生。你既许呵。。为甚有约不来。教人凝盼春英。只恐他为。墙高峻。不易登。多稽缓。灯残香烬音踪远。饿眼将穿。愁魂先断。
亭前柳
作者：陆采
朝代：明
体裁：曲

旦上：蹙损远山眉。幽怀谁得知。衾寒愁未起。滴尽泪胭脂。可怜人隔云深处。柳外莺声。正是断魂时。
亭前柳
作者：陆采
朝代：明
体裁：曲

晓日映重帏。双双燕子飞。兰烟方袅袅。花气正霏霏。有人独倚栏杆觑。满院韶光。何处是佳期。
亭前柳
作者：陆采
朝代：明
体裁：曲

生贴上：偶尔到侯门。从他觅故人。忽成刘阮约。如入武陵村。花灯艳艳烧香烬。合：排列华筵。与你结朱陈。
亭前柳
作者：陆采
朝代：明
体裁：曲

贴上：萍梗泊侯门。暂且度朝昏。时时思主母。夜夜梦佳人。堂前何事呼名问。合试把姻缘一一诉虚真。
传言玉女
作者：陆采
朝代：明
体裁：曲

外上：瑞气茏葱。宝鼎篆烟浮涌。老旦上：奏笙簧欢声沸动。门盈簪绂。看花烛风光如拥。合梧桐枝稳双栖新凤。
传言玉女
作者：陆采
朝代：明
体裁：曲

贴上：月榭云窗。暗把秋波偷望。两边儿心肠摇荡。争奈你命里星辰未畅。东君无意。枉添悒怏。
似娘儿
作者：陆采
朝代：明
体裁：曲

外上：松柏古心存。嗟玉树寂寞无人。兰心蕙性闺房润。雀屏欲启。鸾俦未偶。閒中慢自评论。
侥侥令
作者：陆采
朝代：明
体裁：曲

小生：金卮倾绿醑。玉屑满庭除。共江梅照映衰颜好。烂醉倒。花前归去徐。
倘秀才
作者：陆采
朝代：明
体裁：曲

净：诸王公走的生。留的斩。生：众妃嫔何在。净：众妃嫔一半休。一半散。生：南衙文臣。净：文臣每拘留且拜官。生：北司武臣。净：武士每总投降都纳款。令出如山。
催拍
作者：陆采
朝代：明
体裁：曲

二将：振军声山颓海掀。奋威风星摇斗寒。扫荡尘寰。三箭无劳。衔璧辕前。一统舆图。国祚如磐合前。
催拍
作者：陆采
朝代：明
体裁：曲

二校：视敌国君恶滔天。民涂炭久已号冤。代虐为宽。徯后来苏。争馈壶箪。率化归王。坤转乾旋合前。
催拍
作者：陆采
朝代：明
体裁：曲

布韬略申盟将官。尽忠勇当惭素餐。奉敕征南。水陆兼程。航海梯山。士卒张皇。鹗奋鶤抟。合：时雨降。远近腾欢。不血刃。凯歌还。
催拍
作者：陆采
朝代：明
体裁：曲

生：忝恩命参戎寄专。倾葵赤计图万全。彼起兵端。犯我边疆。毒我黎元。赫赫王师。吊伐为先合前。
光光乍
作者：陆采
朝代：明
体裁：曲

净上：昨日下金鸡。衔出紫泥书。涣汗天恩天下知。特来与故人贺喜。
入赚
作者：陆采
朝代：明
体裁：曲

丑：觑仪容举止甚相当。可信是南阳故主郎。生：妈妈不要错认了丑：老身郑氏。原是官人府中奴婢。那时官人方四岁。只因。兵荒。抛离多年。怀旧岂能忘。向贴介：孩儿。这位官人。就是平日说的主人孙子。你可过来同我拜见拜介：官人呵。。冒风霜。卒然失候希矜亮。生：妈妈小娘。何须行这礼。丑贴：得驻节蓬茅倍有光丑：官人。我女儿。贾府通房。推恩周恤同姻党。且容来往。
入赚
作者：陆采
朝代：明
体裁：曲

生上：跋涉匆忙。才到京都觅寓房。进见揖介：推帘求见。自通历履道端详。丑：官人住居何处。姓甚名谁。生：告娘行。堵阳韩寿遥相访。丑：官人下顾。有何见谕。生：欲暂借华居贮客囊。丑：寓此贵干。生：司空相。辟吾为掾来投向。特求依仗。
八声甘州
作者：陆采
朝代：明
体裁：曲

堂堂相府。把门楣自坏。丑声传播。外：方才丫头所言。你曾听么。老旦：痴愚奴辈。怎当恁怒威如虎相公。你须要三思着。。流言却成投鼠误。偏惑犹然见豕讹。合：可歔。全没此远大之图。
八声甘州
作者：陆采
朝代：明
体裁：曲

外：卢胡。徒为恃怙。逞遁辞护女欺夫。把黄扉紫阁。声名丧在须臾。花残已知难再补。圭玷谁云尚可磨合前老旦。
八声甘州
作者：陆采
朝代：明
体裁：曲

外：模糊。情辞鄙鲁。我当朝元辅。肯婿戋夫。他草茅韦布。怎入玉簇珠铺怒介：你休说那话了。。门楣自缘轻玷污。伉俪何劳妄觊觎合前。
八声甘州
作者：陆采
朝代：明
体裁：曲

老旦：又提起交人心痛。念娇痴少女。久别深宫。九重差去。远作皇陵供奉。别来三见春风柳。盼断千行上苑鸿合前外。
八声甘州
作者：陆采
朝代：明
体裁：曲

踌蹰。乘时配取。勋名阀阅彼此相符。男才女貌。正是敌体葭莩。外：公侯之女。岂嫁钻穴之徒。老旦：今朝莫诮钻穴徒。他日惊看运庙谟合前。
八声甘州
作者：陆采
朝代：明
体裁：曲

风流俊种。自当日遭乱。杳没回踪。江湖流落。不审存亡行动。衣装赍去投何处。发策还来献九重。合：想应他孤苦。有信难通。
六么令
作者：陆采
朝代：明
体裁：曲

丑上：侯门厮养。避干戈鼠窜多方。京畿栖止免乖张。年向暮。体粗康。栖栖犹自悲家丧。悲家丧。
六么令
作者：陆采
朝代：明
体裁：曲

合：函关脱离。又何须狗盗鸡啼。饶伊盘问怎生知。参不透这禅机。安流径往巴江去。安流径往巴江去。
六么令
作者：陆采
朝代：明
体裁：曲

外老旦上：夫妻完聚。荷天恩安置巴西。只愁年老怯崎岖。禁不得恶滋味。何时安妥全家会。何时安妥全家会。
六么令
作者：陆采
朝代：明
体裁：曲

外老旦合：前临渭水。叹前途蜀道艰危。杜鹃处处向人啼。念骨肉。动乡思。梦魂日夜京华里。梦魂日夜京华里。
六么令
作者：陆采
朝代：明
体裁：曲

生旦贴丑上：偷天巧计。与完成一对夫妻。潜踪密迹到关西。关法紧。怎瞒伊。万般只靠苍天庇。万般只靠苍天庇。
六么令
作者：陆采
朝代：明
体裁：曲

贴上：劬劳鞠养。昊天恩顷刻难忘。今朝请假出兰房。离相府。诣萱堂。丑：我孩儿回来了。贴拜介：莫嫌定省多疏旷。多疏旷。
凤凰阁
作者：陆采
朝代：明
体裁：曲

小生上：幽居僻径。日暖柴门人静。不闻车马恼人声。只有樵歌牧咏。邻翁相庆。昨夜里桑麻雨晴。
凤凰阁
作者：陆采
朝代：明
体裁：曲

生上：叨承吏事。奉法公平清似水。谨持三尺佐萧曹。喜得潭潭门日闭亦无案牍劳神思。从容燕居。
出队子
作者：陆采
朝代：明
体裁：曲

末小外小生净各冠带上：群驺驰骋。群驺驰骋。特饯元卿出镇行。簪缨毕集夕阳亭。祖帐风寒柳色青。立马持杯。千里离情。
出队子
作者：陆采
朝代：明
体裁：曲

钦承王命。钦承王命。秉钺安边速去程。清霜冷拂锦貂轻。款段加鞭壮气盈。殚力成功。彝鼎镌名。
刬锹儿
作者：陆采
朝代：明
体裁：曲

书生俊杰真天纵。出人头地建奇功。钟彝镂忠勇。流芳企崇。合：云龙景从。恩承帝宠。这段姻缘何胜幸孔。
刬锹儿
作者：陆采
朝代：明
体裁：曲

净：你为人忠直神明盖。神明怎肯把你屈安排。休将别人怪。是你命该。合：天般大灾。今朝尽解。不致丧身。虚惊何害。
刬锹儿
作者：陆采
朝代：明
体裁：曲

外：三年牢狱牵冤债。容颜变尽语音乖。今日得宽贷。如花再开合前净。
刬锹儿
作者：陆采
朝代：明
体裁：曲

末：雀屏射目誇连中。不劳丝幕更牵红。蓝田璧先种。赤绳系踪合前。
刬锹儿
作者：陆采
朝代：明
体裁：曲

老旦：婺光喜溢门楣重。青鸾信出合欢宫。星期早传送。鹊桥可通合前。
刮古令
作者：陆采
朝代：明
体裁：曲

当日离灞陵。到京城。门已扃。丑：贼人闭却城门。不曾遭他毒手。生：避兵乱脱身豺虎。丑：投那里去。生：还故乡度此身。丑：怎生得活。生：旧业暂经营。丑：怎的又来到这里。生：喜得一朝天生李晟。扫除宫苑再升平。因此上辛苦到宸京。
刮古令
作者：陆采
朝代：明
体裁：曲

生：塞鸿。你投那里去了。丑：行装半路等。奈东人不转程。生：我看事势不好。怎敢转来。丑：蓦遭了狂徒劫黥。生：呀。那二十驮东西。都劫丁去。丑：只单身返晋城。生：怎生度日。丑：贩织度残生。欣逢贼灭。重来问省。生：你曾到刘府中去么丑：刘老爷被卢丞相谗言屈害了也。。怎知刘相受严刑。三百口抄没各飘零。
刮鼓令
作者：陆采
朝代：明
体裁：曲

丑：讣音虽可伤。恐风闻或未详。且暂展双蛾蹙黛。莫作閒愁苦断肠。贴：母亲。你往外边仔细访问。丑：再去询多方。东吴距京山遥水广。有谁目击这行藏。真和假不久自传扬。
刮鼓令
作者：陆采
朝代：明
体裁：曲

分明遭魍魉。使多才遽夭亡。拆散了琼柯连理。义海恩山一旦荒。最苦这无常。可怜当初许多思想。熬煎月白与昏黄。今日里依旧恨茫茫。
刮鼓令
作者：陆采
朝代：明
体裁：曲

旦贴：娘行速拨忙。觅来鸿当细访。多管是依稀彷佛。疑信悲欢不可量你可即去问个端的。。定要决灾祥。使吾晓然知他音响老爷夫人莫使他知。。好将踪迹避高堂。丑：这个理会得。不必丁宁。旦贴隔墙耳言语更须防。
刮鼓令
作者：陆采
朝代：明
体裁：曲

旦：哀哉俊俏郎。试兜鍪赴战场。枉自有胸藏锦绣。锐气文光射斗芒。沦没水云乡韩德真。你的命运乖蹇。一似。麒麟凤凰不逢时赏。为奴牵绊受飞殃。痛吞声泪血暗沾裳。
刮鼓令
作者：陆采
朝代：明
体裁：曲

狐疑事有无。偶乘机用意图。坐视他们成败。可因时作避趋。凶吉两模糊。人生得丧皆天赋。难将好恶预踌蹰。料应不久见荣枯。
剔银灯
作者：陆采
朝代：明
体裁：曲

侍房帏力勤针线。守闺箴敢容偷抻此香或是老爷取用。一时忘了。或是小姐收贮。一时失了。。仓皇急遽寻不见。老爷今晚追寻。小姐与我一时无措。哭介徒多愁泪流如霰合前旦。
剔银灯
作者：陆采
朝代：明
体裁：曲

历堂阶如登峰顶。赴闺闱若临机阱。生：鸳鸯何日能交颈。枉波查往来疲病。合：悲命。今宵良会未成。还要把心期再整。
剔银灯
作者：陆采
朝代：明
体裁：曲

外：恁端居重门深院。把珍奇恣行暴殄。旦：暴殄天物。古人深戒。孩儿岂不知道。外：反张利口支吾辨。自轻狂辄同污贱合前外。
剔银灯
作者：陆采
朝代：明
体裁：曲

望椿庭衰龄欢忭。何须得怒形颜面异香虽好。不过外物耳。父子乃天性之亲。。可怜平地风波变天那好苦。霎时间胆惊心战合前。
剔银灯
作者：陆采
朝代：明
体裁：曲

论女职当承父言。这些物无心收管。不惟负却君恩眷。视天亲殊为轻浅。合：要将就里究研。这意儿教人怎安旦跪哭介。
北中吕粉蝶儿
作者：陆采
朝代：明
体裁：曲

小生上：虎窟龙潭。早归来。不将身陷。把娇娥偷下林岚。生见介：恰正无聊。猛相看愁心顿减。小生：管教伊愁上添欢。摇手介悄低低怕有人窥瞰。
北南宫煞
作者：陆采
朝代：明
体裁：曲

小生：道人何处来。家住青山侧。乘风辞上界。跨鹤下尘埃。末：你怎的不见俺的节钺。小生：从来两眼空沧海。惯看王母神仙仗。那见你凡夫使节来。末：怎的不跪。小生：念教咱跪拜。我那一双儿铁膝。曾踏金阶。
北后庭花煞
作者：陆采
朝代：明
体裁：曲

解下惹閒愁青锦袍。除帽介：除下起飞灾乌纱帽。只为虚飘飘凌烟阁。送上那颤巍巍跨海桥。算到了是非窠。玉殿高。不如安乐窝。茅屋好。每日价。对明月。吹洞箫。弄春风。醉碧桃。向山中。睡得牢。喜人间。事不到。龙争虎斗都休料。床头留得琴樽在。门外由他雨雪飘。只落得无烦恼。免受他尘埃缚住。一任我云海逍遥。
北寄生草
作者：陆采
朝代：明
体裁：曲

果然是文章客。美丰姿。聪俊才。桃源迷路风流辈他生得这等标致。今世那里有。。宋朝又得生当代。潘安再世应难配。那人儿打动倩娘情。霎时间定有离魂害外众饮介。
北折桂令
作者：陆采
朝代：明
体裁：曲

外末：你元来是盖世英豪。怎不早离形办道。兀自受欲火煎熬你须知。臭腐形骸。冤仇骨肉也则须抛。却恋他酒杯来往。儿女风骚试看咱。洞中仙侣。天府群寮每日价。携手上青霄。逐队醉蟠桃真个是。机心化尽。俗念都消。
北新水令
作者：陆采
朝代：明
体裁：曲

外上：道人家在碧云梢。白玉楼。好山环绕。探梅开竹户。采木渡溪桥。两袖飘飖。唱一曲清真调。
北正宫端正好
作者：陆采
朝代：明
体裁：曲

净上：守龙城。司凤殿。奉将令谨闭天关。羁身怎敢逃危难。遥见烽烟满。
北殿前欢
作者：陆采
朝代：明
体裁：曲

外末：这丸胶凤脂麟角两和调。仙翁金鼎亲成造。混入香醪。入口俏魂消。三日后还惊觉。管取他百年随倡。一旦成交。
北水仙子
作者：陆采
朝代：明
体裁：曲

外末：莫不是贪生愿取寿龄高。小生：不是。外末：莫不是慕贵还求禄位迢。小生：也不是。外末：莫不是厌贫要觅金和宝。小生：都猜不着。外末：你敢则是礼真师。求妙道。小生：弟子一来访道。二者特来买药。外末：却元来是觅灵丹。远访蓬茅俺这里有。化铁石。成金药。起死尸。续命胶你要那一件。。仔细说进退根苗。
北江儿水
作者：陆采
朝代：明
体裁：曲

刘家女儿贪吃酒。醉死了方才透。若还煮起来。好似糟猪肉。那一块挦不乾净的难下口。丑笑介净：只因一盏黄汤。丑打碎无双美玉抬下。
北滴滴金
作者：陆采
朝代：明
体裁：曲

咱两个是云海浮沉。烟峦笑傲。猿鸟嬉遨。又没甚奇术动贤豪。若不是病眼昏花。敢则是老年衰惫却怎的。狂言颠倒。小生：大仙休瞒我。外末硬把咱做仙人叫。
北点绛唇
作者：陆采
朝代：明
体裁：曲

小外上：四海无虞。东南荼苦。奏天衢。当施时雨。吊伐慰焦枯。
北点绛唇
作者：陆采
朝代：明
体裁：曲

末上：月淡星疏。花凝清露。晓啼乌。千官蹈舞。玉陛动山呼。
北点绛唇
作者：陆采
朝代：明
体裁：曲

末上：雪霁梅梢。霜风弄晓。银蟾小。一派笙箫。引出蓬莱岛。
北红衲袄
作者：陆采
朝代：明
体裁：曲

生：天那。兀的不闷杀人也。欺负我久漂零湖海旁。欺负我未收成名利场。分明是赖婚姻只把虚言诳。不念我处孤贫父母蚤年亡。你下得浪打鸳鸯。我拚个月满西厢小娘子。老相公虽然如此。小姐必然见怜。。我把一封书寄与多情也。揖介结草衔环不敢忘。
北红衲袄
作者：陆采
朝代：明
体裁：曲

生：莫不是笑书生貌不扬。贴：不是。生：莫不是为娇娥年未长。贴：不是。生：莫不是惜花心未许蜂蝶傍。莫不是结綵楼未中绣球香。贴：也不是。生：怕咱两个年命相妨。恐左右的谗言厮诳。贴：也不是。生：敢则是指望成名。道我未遂风云也。直待象简绯袍入洞房。
北红衲袄
作者：陆采
朝代：明
体裁：曲

贴：俺小姐正青春年齿恰相当。生：是小姐年长了。贴：觑解元又风流容貌真绝样。生笑介：是小生的庞儿也看得过。贴：绣球儿别个怎着傍。好花枝合付与折桂郎。也没甚刑剋相伤。也没甚旁人伎俩。生：不为这几桩事上。却为甚的不肯。贴：老相公只说中表的亲难做夫妻也。又道未有前言休妄想。
北红衲袄
作者：陆采
朝代：明
体裁：曲

贴：解元。这个使不得。老相公治家庭。似朝廷有纪纲。老夫人正家法。似官法无轻放。俺小姐冰清玉洁。不比莺莺莽。侍儿每心荒胆小。做不得红娘。生：小生自当重谢。贴：你便有金玉满堂。谁替你担惊受枉。他见了书问出根由也。断送芙蓉一夜霜。
北醉扶归
作者：陆采
朝代：明
体裁：曲

旦贴低声：偷觑风流态。青琐恨难开。枉自支颐叹美哉。此见求须再。缱绻从今在怀。整备相思害。
北雁儿落
作者：陆采
朝代：明
体裁：曲

外末：试看那苦海底波涛恶。争似咱碧天边云月好。早别却有贪嗔人世累。来同受无荣辱山中乐。
十二时
作者：陆采
朝代：明
体裁：曲

合：锦江万里风涛壮。为恩爱要寻个扁舟重上。但愿四口儿平安免祸殃。
十二时
作者：陆采
朝代：明
体裁：曲

生：留连雪霁方归去。小生：把鹤氅蹁跹笑舞。合回首朦胧月满株。
十六夜与朱都二子酌月承天寺二首
作者：陆采
朝代：明

蓝若延佳赏，蕙肴留好宾。共听联袂曲，不见折香人。僧扫苔间坐，云生头上巾。石床浑失寐，清照一吟身。绛气浮芝宇，芳风袭芰衣。仙游传凤吹，龙卧净云霏。片叶浮霜小，丸鸿贴汉微。此时瞻眺远，直欲揽支机。
十六夜与朱都二子酌月承天寺二首·其一
作者：陆采
朝代：明

蓝若延佳赏，蕙肴留好宾。共听联袂曲，不见折香人。僧扫苔间坐，云生头上巾。石床浑失寐，清照一吟身。
十六夜与朱都二子酌月承天寺二首·其二
作者：陆采
朝代：明

绛气浮芝宇，芳风袭芰衣。仙游传凤吹，龙卧净云霏。片叶浮霜小，丸鸿贴汉微。此时瞻眺远，直欲揽支机。
升平乐
作者：陆采
朝代：明
体裁：曲

贴：休望。天涯咫尺。旦：为着甚么。贴：为海深潭府。山样巍墙。蜂情蝶思。自觉不便轻狂。旦：虽则如此。思量一计便好。贴：思量。探花须近上林傍。方可恣红酣绿酿。且姑宁耐。不劳神女梦迫襄王。
升平乐
作者：陆采
朝代：明
体裁：曲

贴：行藏。书生拘检。这偎香倚玉。岂曾经惯小姐你是。奇珍异宝。可深秘翠帏珠幌。旦：若是这等。闷杀人也。贴：端详。孤灯权自伴昏黄。待他那月儿几望。香温玉润。此时消却风魔灾瘴。
卖花声
作者：陆采
朝代：明
体裁：曲

小生上：机事苦萦思。万转千回。今朝次第有成时。若还偷得佳人到。方报相知。
南歌子
作者：陆采
朝代：明
体裁：曲

清新乐府唱堪听。遏云行。凤鸾鸣。宫怨闺愁。就里诉分明。掩过西厢花月色。又拨断琵琶声。佳人才子古难并。苦离分。巧完成。离合悲欢只在眼前生。四座知音须拱听。歌正好。酒频倾问答照常。
南风入松
作者：陆采
朝代：明
体裁：曲

小生：我见你神清骨秀气飘萧你是神仙。。休得假推掉弟子呵。。平生苦觅金光草。没真师枉自劬劳。今日里不费半点功夫寻着。怎不识云态度。鹤丰标。
南风入松慢
作者：陆采
朝代：明
体裁：曲

小生上：五云楼阁郁岧峣。听玉佩频摇你看。仙翁两两乘鸾到。拜介：整衣巾拜倒在山坳怎辞得。沾湿霜花露草。外末回身不受介小生：却怎的全不采。反心焦。
卜算子
作者：陆采
朝代：明
体裁：曲

贴送饭上：玉粒软翻匙。金碗香堪茹。
卜算子后
作者：陆采
朝代：明
体裁：曲

一劄丹书下九重。伉俪承天宠。
双声子
作者：陆采
朝代：明
体裁：曲

合：弄潮罢。弄潮罢。何处兰舟逐。采菱归。采菱归。两岸芙蓉绿。日已暮。日已暮。欢未足。欢未足。看明月扶醉。夜凉新浴。
双鸂鶒
作者：陆采
朝代：明
体裁：曲

巧机关真卤莽。弄虚言一切诪张。自今朝以讹传讹纷然流谤。使深闺知凶信必生悽怆。把他们戏耍。心惊魂荡。
双鸂鶒
作者：陆采
朝代：明
体裁：曲

闻凶信心中悒怏。这前程孤吾悬望。恼介：恨司空用深谋。将人摧丧。果有此事。不免就去府中。报与小姐知道。行介：此心忙。行步紧。特来传向。使他们知得。岂胜惆怅。
古轮台
作者：陆采
朝代：明
体裁：曲

小生：小娘子听我分付。你心坚。妆模做样到陵边。他那里有进退周旋。也须打点。上马登舡。牢把朝靴套挽。休露足纤纤。更把柳腰遮掩。和衣卧。莫遣傍人见。用心防范贴：妾身都理会得。。遇人时须有花言。倘然看破。同投罗网。怎生脱免。合：但愿早回还。保平安。大家离脱鬼门关。
古轮台
作者：陆采
朝代：明
体裁：曲

解双眉转愁为喜。订芳期欢声和气。忻忻语。相看屈指。趁月影花阴。消却从前风趣。正楚岫行云。武陵流水。恩情真是两无亏。莫教容易。料赤绳系足何疑。花同并蒂。鸳同交颈。树同连理。琴瑟与埙篪。音和美。天长地久相终始。
古轮台
作者：陆采
朝代：明
体裁：曲

贴：脱花冠。把乌纱小帽罩云鬟。换衣介：罗衫解下把罗袍换。系带介：带钩玉碾。别样风流。转添娇艳小生：待我瞧一瞧。果然天生的一个年少中贵。没有两样。。想唐宫难觅这个殿头官。天香袍染。骏马鸣鞭出长安。市人应羡。儿郎年少。金貂贵显。谁道把伊瞒。丑：乔妆扮。元来是绮罗丛里俏婵娟。
叨叨令
作者：陆采
朝代：明
体裁：曲

净：朱太尉且权知六军班。源少卿劝他登白华殿。生：朱太尉人臣登天子殿。敢是造反了净：朱太尉做皇帝多时也。。将二百年社稷些时换。生：城上许多军马。何处来的。净：又把莽健儿分守城头遍。兀的不惊死人也么歌。兀的不怕死人也么歌。云旗雨箭连天暗。
哭相思
作者：陆采
朝代：明
体裁：曲

禁锢幽房身偃蹇。覆盆待尽悲残喘扣头介旦悲介。
哭相思尾
作者：陆采
朝代：明
体裁：曲

从此两下分离音信杳。无由再见情人了。
啄木儿
作者：陆采
朝代：明
体裁：曲

外老旦：君恩重。臣位高。万里从君敢惮劳。本待要电赴星驰。怎脱得地网天牢。遥瞻翠华云缥缈。合：皇皇此身笼中鸟。怎能彀奋翼凌风入紫霄。
啄木儿
作者：陆采
朝代：明
体裁：曲

旦贴：辞兰槛。驾凤轺。未惯风尘愁路杳。又谁知百尺龙城。到翻做九关虎豹。一门百口真难保。合：皇皇此身鱼上钓。怎能彀摆尾摇头入海涛。
啄木公子
作者：陆采
朝代：明
体裁：曲

书裁就。灯再挑。锦袋重封花押巧。将书出与丑介：塞鸿。书已写完了。丑：有甚言语。旦：传示他好自支持。休为我长皱眉梢。丑：别有甚说话。旦：为说汉宫人未老。怨粉愁香憔悴倒。寂寞园陵岁月遥。云雨隔蓝桥。
啄木公子
作者：陆采
朝代：明
体裁：曲

舒蚕茧。展兔毫。蚊脚蝇头随意扫。只怕我万恨千愁。假饶会面难消。写向鸾笺怎得了我那满腔哀怨呵。。纵有丹青别样巧。毕竟衷肠事怎描。只落得泪痕交。
啭林莺
作者：陆采
朝代：明
体裁：曲

天般色胆言非妄。顿忘却闺阃行藏。携云握雨如翻掌。书中哑谜。胜似医方。才经病眼。便知他浑身上下都通畅小姐。你既瞒我。我只做不知。看你怎么来。。笑天孙鹊桥不驾。怎得会牛郎。
啭林莺
作者：陆采
朝代：明
体裁：曲

旦：双珠依旧成对好。我两人还是蓬飘。塞鸿。我今夜要见官人。你唤得来么。丑：这个使不得。敕使老公公在外。军士们铁桶也似守把。官人怎的来得。旦：眼前欲见何由到。驿亭咫尺。翻做楚天遥。楚天犹小。着不得一腔烦恼。丑：小姐有甚说话。说与我传与官人。旦叹介：枉心焦。芳情自解。怎说与伊曹。
啭林莺
作者：陆采
朝代：明
体裁：曲

旦：难中薄禄权倚靠。知他未遂云霄。采蘋如今在那里。丑：采蘋在王将军家做义女。官人具礼去赎他为妾。见今和官人一处旦：他到强似我。。鹪鹩已占枝头早。孤鸾拘锁。何日得归巢。檀郎安否。怕相思瘦损潘安貌。丑：官人虽是折磨。却也志气不衰。容颜如旧。旦：志气好。千般折挫。风月未全消。
啭林莺
作者：陆采
朝代：明
体裁：曲

昨宵不寐心怏怏。料难抛影里情郎。鸾笺密切通书幌。相期戾止免得乖张。从前愁绪。在今宵一笔都勾帐春英。我今日呵。。真技痒。偎香倚玉。虽死亦何妨。
喜迁莺
作者：陆采
朝代：明
体裁：曲

贴上：彤云四起。看雨结空花。风剪飞絮。密洒那香闺。润沾书幌。两边心事难舒。不作烹茶清苦。未许羊羔富贵。仗村醪与江梅。排遣万种嗟嘘。
四朝元
作者：陆采
朝代：明
体裁：曲

斋明虔意。祈天鉴我私。只为韩生年少。乍职军旅。这敷张恐未知。望阴加荫庇。望阴加荫庇。愿取耀武宣威。制变临机。不赤干戈。壶浆箪食。奏凯欢声沸嗏。。三锡下尧衢。纾紫拖朱。方显男儿志那时节呵。。身荣昼锦归。速图成伉俪。前愆克盖。轰轰烈烈。泰来倾否。泰来倾否。
四朝元
作者：陆采
朝代：明
体裁：曲

楼头鸿起。声声似怨离。苦孤灯明灭。欹枕憔悴。那堪愁万缕。这悠悠梦里。这悠悠梦里。最恨峡雨巫云。信杳踪迷。寂寞神魂。萧条风致。不比当初事嗏。。翘首望天涯。黄叶纷纷。乱逐西风坠韩官人与小姐。。紫箫久断吹。素笺不可寄。疏帘淡月。悽悽惨惨。照人无寐。照人无寐。
四朝元
作者：陆采
朝代：明
体裁：曲

贴：兵虽凶器。雄材称展舒。管取运筹帷幄。决胜千里。朝野胥庆美。这姻缘可拟。这姻缘可拟。再得相逢。重效于飞。煖转垆灰。春回衾翠。尽雪今朝耻嗏。。默默自寻思。此愿能谐。不枉风流婿韩官人。你。应成天下奇。莫辜素自许我与小姐。黄昏白日。时时刻刻。扬眉屈指。扬眉屈指。
四朝元
作者：陆采
朝代：明
体裁：曲

追思心素。娇羞强自支。听梧桐微雨。潇淅声细。寒润侵罗绮。这山恩海义。这山恩海义。做了比目离群。连理分枝。凤只鸾孤。雁遥鱼逝。空记当初事嗏。。忍不住泪交颐。倚遍栏杆。恍惚浑如醉韩德真。。君心那得知。妾心愁欲死。羸形瘦影。凉凉踽踽。各天殊地。各天殊地。
四边静
作者：陆采
朝代：明
体裁：曲

丑：偷安褊小悲穷极。输诚愿衔璧。土地与人民。咸归大图籍合前。
四边静
作者：陆采
朝代：明
体裁：曲

众：吊民伐罪严师律。收功在时刻。大旱现云霓。东西望征急合前。
四边静
作者：陆采
朝代：明
体裁：曲

外：彤庭纳礼诚丕赫。宜家庆朱芾。震位灿三星。青宫鼓琴瑟。合：熊罴叶吉。神人喜溢。瓜葛结椒房。门楣幸何极。
四边静
作者：陆采
朝代：明
体裁：曲

孤臣只欲从君侧。何曾敢从贼。臣罪合诛夷。天王圣明德。合：衷肠泯没。神明鉴识。怨气彻重霄。昏昏斗牛黑。
四边静
作者：陆采
朝代：明
体裁：曲

小外：奉行天讨东南国。王师自无敌。箪食及壶浆。相迎喜形色。合：金声震赫。旌光电拂。胜气彻云霄。威风鬼神泣。
四边静
作者：陆采
朝代：明
体裁：曲

旦：举家幸免强徒逼。谁知又遭厄。万死出烽烟。馀生入宫掖。合：衷肠泯没。神明鉴识。怨气彻重霄。昏昏斗牛黑。
四边静
作者：陆采
朝代：明
体裁：曲

生：无劳帏幄多筹策。皇猷妙不测。干羽舞虞阶。七旬有苗格合前。
四边静
作者：陆采
朝代：明
体裁：曲

老旦：黄扉毓秀誇弱息。芳龄备坤德。申戒在衿鞶。光辉满袆翟合前。
四边静
作者：陆采
朝代：明
体裁：曲

老：相看执手情何极。分开在时刻。欲了百年缘。应归九泉觅。合：衷肠泯没。神明鉴识。怨魄落沧江。茫茫夜潮黑。
四边静
作者：陆采
朝代：明
体裁：曲

贴：侯门十载沾恩泽。愿随主人侧。忍着旧衣裳。为人舞春色。合：衷肠泯没。神明鉴识。怨魄落沧江。茫茫夜潮黑。
园林好
作者：陆采
朝代：明
体裁：曲

净丑：事参商于情可怜。在慈亲岂容自安。莫使闺娇失所。衔重恨。负芳年。衔重恨。负芳年。
园林好
作者：陆采
朝代：明
体裁：曲

旦：绣帏里幽恨满怀。乍相逢欲将言解。争奈他时光不待。合：相看处各痴呆。相看处泪盈腮。
园林好
作者：陆采
朝代：明
体裁：曲

生：为情事辞家远来。守佳音几番尴尬。幸喜得高堂意改。合：谁知道遇飞灾。谁知道又难谐。
园林好
作者：陆采
朝代：明
体裁：曲

老旦：莫非命顺其自然。这风波有时静恬。管取回天转日。修破阙。再团圆。修破阙。再团圆。
园林好
作者：陆采
朝代：明
体裁：曲

苦高堂威如锻鍊。吾与汝势难保全。起向贴介：愿取南柯同梦。拚死后。愧生前。拚死后。愧生前。
园林好
作者：陆采
朝代：明
体裁：曲

贴：思往事心中痛酸。何须用尤人怨天。自恨妒花风雨。轻断送。枉鲜妍。轻断送。枉鲜妍。
圣无忧
作者：陆采
朝代：明
体裁：曲

副末上：人世欢娱少。眼前光景流星。青春不乐空头白。老大损风情。喜遇心閒意美。更逢日丽花明。主人情重须沉醉。莫放酒杯停。
圣药王
作者：陆采
朝代：明
体裁：曲

净：差两个诣军中。献降文玺绶先通。恳拜得元戎钧旨许相容。方敢蹈王子婴降汉踵。赤条条面缚了双手拱。羞㗳㗳又衔璧牵羊奉。表哀哀乞延喘息保孤宗。
声声慢
作者：陆采
朝代：明
体裁：曲

外老旦上：他乡聚首。故国牵情。终宵梦入京都。生旦上：画眉窗下。忽闻天使传呼。贴丑上：闻说皇恩远降。想大家重沐恩波。合：湔旧怨。把愁怀再展。再展双蛾。
夜游朝
作者：陆采
朝代：明
体裁：曲

末上：少攻学术鸣当世。蒙简取入侍储帷。密迩天光。筹量机务汲汲志存经济。
夜行船引
作者：陆采
朝代：明
体裁：曲

净上：乍解兵权嗟失势。似蛟龙困居浅水。运有来时。升腾云雨。扰乱乾坤都碎。
夜行船引
作者：陆采
朝代：明
体裁：曲

净领四将校上：雄据西夷名号显。耻称籓频将须撚。一奋干戈。中原席卷。方见轰雷掣电。
大和佛
作者：陆采
朝代：明
体裁：曲

贴：自别朱楼五载多。纤腰舞态疏。旧家弦管。只有鸟声歌。对主自啼呼。丑：前程今日方结果。看龙章凤帔。辛苦换来么。外老旦：早知今日受荣华。争似我当初免受千般挫。丑：须知道好事从来要多磨。要多磨。
大圣乐
作者：陆采
朝代：明
体裁：曲

孤身日暮途穷。镇长愁一命终。幸刑官念我含冤痛。朝夕里好看供。馀生得脱君恩重。结发谁知此地逢。合：重欢共。凄凉骨肉。相对如梦。
大圣乐
作者：陆采
朝代：明
体裁：曲

老旦：昭阳寂寞春风。锁眉尖恨万重。正衰年难受朝参宠。只落得山枕上泪痕浓。羞将白发金篦拢。闷把菱花照病容合前老旦。
大迓鼓
作者：陆采
朝代：明
体裁：曲

从来好事奇。须信福因祸得。古语无欺。旦：虽则如此。难道爹娘就肯。贴：高堂既幸征吴利。爵禄勋名起霎时。这段姻缘天成就伊。
大迓鼓
作者：陆采
朝代：明
体裁：曲

嗟伊酩酊眠。正鸳魂飘荡。蝶梦沈酣。惜花人挫过如花面。也须知红粉命多悭。云雨无情。愁盈楚天。
大迓鼓
作者：陆采
朝代：明
体裁：曲

堪誇并蒂莲。羡清芬胥茂。雅艳同妍。想赤绳宿世曾经绾。如何对面也无缘。得失从违。事非偶然。
大迓鼓
作者：陆采
朝代：明
体裁：曲

惊疑犹恐虚。未辨存亡孰是。悲喜何如韩德真。自你一别后。。我只道琼蕊终分蒂。谁承望又得缔陈朱拜天介：春英。我与你。拜谢皇天蒙加护持。
大迓鼓
作者：陆采
朝代：明
体裁：曲

旦：良宵叹苟延。奈贪眸凝盼。馋口垂涎。苦嫦娥枉离清虚殿。岂胜禁好事隔天渊。寂寞花阴。蹉跎凤鸳。
大迓鼓
作者：陆采
朝代：明
体裁：曲

相期事久淹。芳心空恋。密简徒传。阳台已陟云踪变。枉令人色胆大如天。冒耻担惊。有谁见怜。
天下乐
作者：陆采
朝代：明
体裁：曲

旦上：玉碎花残事转非。双蛾频蹙泪偷垂。贴合：不禁万斛相思恨。最是孤灯照独帏。
天下乐
作者：陆采
朝代：明
体裁：曲

贴上：蝶使蜂媒寄好音。屡经风雨阻花阴。
女冠子
作者：陆采
朝代：明
体裁：曲

生上：恩荣优渥。书中车马如簇。贴扶旦上：奇香馥郁。祥光缭绕。姻缘并美。鱼水情同。
好姐姐
作者：陆采
朝代：明
体裁：曲

净丑：念他少年美姿。苦遭了命中不济。含冤横死。旁人也垂泪合前。
好姐姐
作者：陆采
朝代：明
体裁：曲

将伊丰仪细评。必是花模样星眸云鬓。冰肌玉格。温香笑语生。
好姐姐
作者：陆采
朝代：明
体裁：曲

小生：念吾贫穷下俚。一心要报酬恩惠。荷蒙指引。冥中也感谢伊合前。
好姐姐
作者：陆采
朝代：明
体裁：曲

末：念君是有义男儿。心肠好不忘旧主我与你。完成胜事。何须受厚仪。合：尸赎取。好觅佳城埋玉树。红粉休教污土泥。
好姐姐
作者：陆采
朝代：明
体裁：曲

自从芳卿致情。林深处花期难订。柔条嫩萼。须看连理成若得与小姐成事呵。。心欢庆。翔鸾屏里双肩并。睡鸭垆边两意倾。
字字双
作者：陆采
朝代：明
体裁：曲

丑上：奴家生得好身材。无赛。半边梳子拆金钗。插戴。逆风吹得绣裙开。堪爱。其中一物露出来。净海菜。
字字双
作者：陆采
朝代：明
体裁：曲

净上：奴家生得花不如。标致。人人唤做醉杨妃。近贵。如今年老退槽驴。受气。搽眉画脸唱新词。做戏。
字字双
作者：陆采
朝代：明
体裁：曲

筠帘垂肆四方传。名远。卖术不须多要钱。心坦。与三个好喜欢缘。婉转。灵如郭璞验吾言。欣羡。
字字双
作者：陆采
朝代：明
体裁：曲

衡门老寡昼垂帘。孤蹇。无是无非尽日閒。清淡。忽闻门外唤声諠。来看见介：原来是我官人。。仓皇失措带愁颜。何干。
孝顺歌
作者：陆采
朝代：明
体裁：曲

杯擎起。手又低。手软心酸怎生吃。狂药非佳味。怎与奴家命遭际。死在须臾。君令如天怎逃避。三寸气断离人世。那有人来收瘗罢罢。。身后茫茫。便做金椁银棺何济。
孝顺歌
作者：陆采
朝代：明
体裁：曲

这酒呵。本是合欢杯。解闷卮。一朝反有杀人意闻得有中山千日酒。。便做中山千日味。千日完时还醒起。怎比这杯吃了。须教千古醉。腐肠烂胁须臾事想当时销金帐。羊羔酒。多少富贵。。怎知有今日。手把金尊流涕。思忆当年。孤负销金帐底。
宜春令
作者：陆采
朝代：明
体裁：曲

今日事。甚不平。论伊为朝廷钜卿。外：任大责重。理固然也丑：遭诸奸佞。假公罔上埋机阱。外：逆来顺受。无可奈何。丑：可惜恁受制朋谋。真异哉委靡不兢。因此迟来把醉翁提醒。
宜春令
作者：陆采
朝代：明
体裁：曲

外：荀侍中。他阴中我了。明为军机。岂容暂停。既承君命。若抗辞推避非忠鲠我此去。日远天颜。有谁来代吾力诤。是以忧疑不快。遂作心病。
宜春令
作者：陆采
朝代：明
体裁：曲

婚姻事。我会行。在朝堂从容言顷。管教缘谐成聘司空你且不必急行。。可暂停轮须引领你今夜呵。。望三星何必忧疑到明日呵。。行六礼自生忻庆。也不用求归。应有朝使宣请外揖谢介。
宜春令
作者：陆采
朝代：明
体裁：曲

生：承尊问。敢诉陈。念卑人早亡二亲。小生：你父母双亡。靠着何人。生：荷蒙妗舅。十年抚养恩情尽。小生：舅舅是谁生：户部尚书刘震是也。他有一女。名曰无双。。垂髫时膝下同嬉。年相若貌亦相似。当年亲口许成秦晋。
宜春令
作者：陆采
朝代：明
体裁：曲

蒙调护。可玉成。须防他谗人声影。虽是姻缘前定。仗冰言一决方为准。倘能彀琼玉交枝。庶免却桑榆飘梗荀侍中。你果成得此事。下官感你的恩德。。真是镂骨铭心。没齿难泯拜别丑介。
宝鼎儿
作者：陆采
朝代：明
体裁：曲

生上：徵贤书一下。是处遗逸。忻忻称庆。欲行道先为之兆。羡仕途多通捷径。净丑上：相府旁求诸俊彦。豪气文光冲莹。合：似云润星辉。风扬月上。人材隆盛。
宴陈平
作者：陆采
朝代：明
体裁：曲

外上：黄发貌如童。福禄兼隆。老旦上：自怜弱息未乘龙。幽思忡忡。
小桃红
作者：陆采
朝代：明
体裁：曲

生：漂零艰窘。邂逅宗亲。一见浑如故也。赠与佳人。暂宽心下恨。聊伴旅中身。总然山有崩。海有枯。你的恩无尽也。此心何日泯。合：今宵成秦晋。白首欢娱莫负恩。
小梁州
作者：陆采
朝代：明
体裁：曲

小生：你真个色胆如天意态憨。出语腌臜。危机只在眼下未曾谙。休贪滥。形迹早藏潜。生：小生也要去。只怕行装未备。小生：老夫今朝替你把行装敛。明日里早上征骖莫留淹。须果敢。偷生逃命。遇人处凡事要包含。
小沙门
作者：陆采
朝代：明
体裁：曲

净：都袖手无门可控。挨不过力屈计穷。一个个巍巍端立如翁仲。一个个美衣冠傀儡仪容。
尾
作者：陆采
朝代：明
体裁：曲

从今方见君心直。从今不上奸人宅。远害全身为上策。
尾
作者：陆采
朝代：明
体裁：曲

佳期此去何时再。但愿得民安国泰。那时重返乡园。同斟合卺杯。
尾
作者：陆采
朝代：明
体裁：曲

合：蜗名蝇利将人误。秣马膏车在路途。望你成名达帝都。
尾
作者：陆采
朝代：明
体裁：曲

多情自古多尴尬。料东君断不把深盟罢。准备着锦帐鸾床受用咱。
尾
作者：陆采
朝代：明
体裁：曲

天涯客死无依倚。今夜里飘零红粉坠黄泥。血污游魂怎得归。
尾
作者：陆采
朝代：明
体裁：曲

酒剩花残下金谷。月白风清归去促。可惜明朝又初六。
尾声
作者：陆采
朝代：明
体裁：曲

丑：孩儿。你扫房廊。铺床帐。贴：盘餐聊整劝壶觞生：还自愧。不速三人扰老孀。
尾声
作者：陆采
朝代：明
体裁：曲

净：只这东吴民踊跃欢声哄。收拾舆图朝贡。即歌凯旋师将他的土地人民归一统。
尾声
作者：陆采
朝代：明
体裁：曲

合：如流纳谏皇恩浩。共山呼声彻层霄。惟愿取转日回天在这遭。
尾声
作者：陆采
朝代：明
体裁：曲

向神京程杳杳。前村灯火借今宵。明日鞭加款段劳。
尾声
作者：陆采
朝代：明
体裁：曲

心忙咫尺天涯远。但愿得乾旋坤转。仍指望依旧团圆。
尾声
作者：陆采
朝代：明
体裁：曲

意怔忡。人倥偬。山长水远信难通。彼此相悬恨怎穷。
尾声
作者：陆采
朝代：明
体裁：曲

旦：些时款曲情无已。生：此会真为旷世奇。合惟愿早绾同心莫少迟。
尾声
作者：陆采
朝代：明
体裁：曲

旦：朱铅冷落心期谎。贴：莫把精神暗里伤。合管取两下相思债尽偿。
尾声
作者：陆采
朝代：明
体裁：曲

生贴：齐眉结发无音信。向丫环且把闷怀伸。末净雪鬓霜鬟也靠君。
尾声
作者：陆采
朝代：明
体裁：曲

祝三台。祈千载。绕云仙乐出蓬莱。疑向蟠桃会里来。
尾声
作者：陆采
朝代：明
体裁：曲

老旦：深惭白璧青蝇玷。旦贴：泪到无声恨自吞。净丑只望云散天空月又娟。
尾犯序
作者：陆采
朝代：明
体裁：曲

旦：母子正相从。早分离含悲相送。此去迢遥。知何日再逢。老旦：孩儿。此别。除非梦里和你相逢旦：母亲。珍重。老年人自须调护。休为我徒劳远梦。万一里愁多病染。汤药倩谁供。
尾犯序
作者：陆采
朝代：明
体裁：曲

老旦：一自入深宫。日日随班。朝朝侍从。劳苦千般。凄凉万种。旦：承凤诏须当远出。别慈帏怎敢从容。合：情知道君恩浩荡。敢恋私恩重。
尾犯序
作者：陆采
朝代：明
体裁：曲

老旦：孩儿。我如今呵。老景渐龙钟。冷落长门。没个趍奉。幸有娇儿。在膝前眼中。旦：母亲省烦恼。敢怕孩儿未去哩老旦：那里这话。。悲痛。咫尺间抛人去也。朝夕里孤单谁共。纵有他三千粉黛。怎与嫡亲同。